open-index/open-wikipedia-markdown huggingface dataset:
કલ્પના દિવાન

**કલ્પના દિવાન** ગુજરાતી નાટ્યમંચ અને ગુજરાતી અને કેટલીક હિન્દી ફિલ્મો તથા ટી.વી. ના ખુબ જ જાણીતા ચરિત્ર અભિનેત્રી હતા.

## જીવન 
તેમનું સાચું નામ *તારા નાયક* હતું. તેઓ આજીવન અપરણિત રહ્યા હતા. એમનું ૨૫ માર્ચ ૨૦૧૧ ના રોજ, ફેફસામાં ઇન્ફેક્શન થવાથી અને શ્વાસની તકલીફની બીમારીને કારણે, ૮૨ વર્ષની જૈફ વયે અવસાન થયું હતું. તેઓ છેલ્લી ઘડી સુધી ગુજરાતી નાટકોમાં સક્રિય રહ્યા હતા. એમણે પોતાની કારકિર્દીની શરૂઆત 'કોઈ કરમાતા ફૂલ' નામના નાટકથી કરી હતી. ૧૯૬૫-૬૬ માં 'કોઈનું મીંઢળ કોઈના હાથે' નામના નાટકમાં પોતાનાં અસલી નામ *તારા નાયક* ને બદલે *કલ્પના દિવાન* તરીકે રજુ થઇ ખુબજ પ્રસિદ્ધિ મેળવી હતી. તેઓએ નોંધપાત્ર ટી.વી. શ્રેણી 'એક મહલ હો સપનો કા' (અને ગુજરાતીમાં 'સપનાના વાવેતર')માં અગત્યની ભૂમિકા ભજવી હતી. એમના છેલ્લા ગુજરાતી નાટકોમાં, 'ઝમકુબા કાઠીયાવાડી' નો સમાવેશ થાય છે. તેઓએ અવસાનના એક મહિના અગાઉ જ 'મારી બાયડી ભારે વાયડી' નામના નાટકમાં છેલ્લો શો કર્યો હતો. તેઓ એમના વઢકણી સાસુ, નણંદ અને હાસ્યરસવાળા પાત્રોને સંપૂર્ણ ન્યાય આપી શકતા હતા અને જે તે પાત્ર ખુબજ સહજતાથી ભજવી શકતા હતા. 

## બાહ્ય કડીઓ 
*

શ્રેણી:ગુજરાતી ચલચિત્ર અભિનેતા
શ્રેણી:અભિનેત્રી
શ્રેણી:વ્યક્તિત્વ
શ્રેણી:૨૦૧૧માં મૃત્યુ
ઘુમલી

thumb|250px|સોનકંસારી મંદિર
thumb|250px|સોનકંસારી તળાવ પાસે મંદિર-સમૂહ, ઘુમલી
**ઘુમલી** એ ગુજરાતના દેવભૂમિ દ્વારકા જિલ્લામાં બરડાની તળેટીમાં ભાણવડ નજીક આવેલું એક પુરાતન સ્થળ છે જે પોરબંદરથી ૩૫ કિમી દૂર છે. પુરાતન કાળમાં ઘૂમલી એ ખૂબ જ સમૃદ્ધ અને રમણીય નગર હતું. વર્ષો સુધી આ સુંદર નગરી જેઠવા રાણાઓની રાજધાની રહીં. સૌરાષ્ટ્રની અદભુત પ્રણયકથા "પદ્માવતી અને માંગળો વાળો"ના નાયક માંગળા વાળાનો ઉછેર તેના મોસાળ ઘૂમલીમાં ભાણ જેઠવાને ત્યાં થયો હતો.

## ઇતિહાસ
ઘુમલી કે ભૂમલી એ એક સમયે ગુજરાતના જેઠવા શાસકોની રાજધાની હતી. આ શહેરની સ્થાપના જેઠવા સાલ કુમારે ઈ.સ. ૭ મી સદીમાં કરી હતી.

ઈ.સ. ૧૨૨૦માં રાણા સિયાજી દ્વારા ઘુમલીને જેઠવા રાજ્યની બીજી રાજધાની તરીકે ઘોષિત કરી. તેમણે પોતાની રાજધાની શ્રીનગર (પોરબંદર)થી ખસેડી.

ઈ.સ. ૧૩૦૯ માં જાડેજા જામ ઊણાજી સિંધથી આવ્યાં અને તેમણે ઘુમલી પર ચડાઈ કરી પણ તે હારી ગયા. ત્યારે બાદ ૧૩૧૩માં તેના પુત્ર બારમાનીયાજી જાડેજાએ ફરી ઘુમલી પર ચડાઈ કરી અને રાણા જેઠવા ને હરાવી ઘુમલીને જીતી લીધી. તે જ રાતે તેના સપનામાં અંબા માતાજી પ્રગટ થયા અને કહ્યું કે તેમણે તેના પિતાની ઘુમલી જીતવાની આશા પૂરી કરી હતી, આથી તે સ્થળે તેમનું મંદિર બંધાવું જોઈએ. આથી બામણીયાજી એ ઘુમલીને મધ્યમાં આવેલી ટેકરી પર મંદિર બંધાવ્યું, જેને આશાપૂરા માતા તરીકે ઓળખાવ્યા. તેણે ઘુમલીનો સંપૂર્ણ નાશ કર્યો અને તેને ખંડેરમાં ફેરવી દીધું.

ઈ.સ. ૧૩૧૩ સુધી ઘુમલી જેઠવા રાજ્યની રાજધાની રહી. ૧૩૧૩માં રાણા ભાણજી જેઠવાનો યુદ્ધમાં પરાજય થતાં તેઓ રાણપુરા નાસી છૂટ્યાં હતાં. એમ કહેવાય છે રાણા જેઠવા સતી શોણના પ્રેમામાં પડ્યાં હતાં અને તેના શાપ થકી આ નગરીનો નાશ થયો હતો. 

## હાલની સ્થિતિ 
આજે, ઘુમલી ગુજરાતનું એક મહત્ત્વપૂર્ણ પુરાતન સ્થળ છે. આ સ્થળે પ્રકાલિતા નવલખા મંદિર છે, જેને ગુજરાતનું સૌથી પ્રાચીન સૂર્ય મંદિર મનાય છે. આ મંદિર સોલંકી શૈલીમાં બંધાયેલું છે અને એક બીજામાં ઘૂસેલા હાથીના ત્રણ દાંત એ આ મંદિરનું ચિન્હ હતા. આ સાથે અહીં (પગથી) એક વાવ છે, જેને વિકાઈ વાવ કહે છે. તે કાઠિયાવાડમાં સૌથી મોટી વાવ છે. અહીંના ખંડેરમાં નવલખા મંદિરની અંદર એક ગણેશ મંદિર છે. તે "ઘુમલી ગણેશ" તરીકે ઓળખાય છે. આ સ્થળનું એક અન્ય આકર્ષક સ્થળ રામપોળા દ્વાર છે.

ગુજરતા સરકાર અને ભારતીય પુરાતત્વ ખાતા એ આ સ્થળનાં સંવર્ધનનું કાર્ય હાથ ધર્યું છે. 

## આ પણ જુઓ 
* વિકીયા વાવ, ઘુમલી પાસે આવેલી એક વાવ
* જેઠા વાવ, વિકીયા વાવ સાથે સામ્યતા ધરાવતી એક વાવ

## સંદર્ભ 
શ્રેણી:જોવાલાયક સ્થળો
શ્રેણી:પોરબંદર જિલ્લો
જાળીયાળા (તા. લીંબડી)

**જાળીયાળા** (તા. લીંબડી) ભારત દેશના પશ્ચિમ ભાગમાં આવેલા ગુજરાત રાજ્યના સૌરાષ્ટ્ર વિસ્તારમાં આવેલા સુરેન્દ્રનગર જિલ્લામાં આવેલા કુલ ૧૦ (દસ) તાલુકાઓ પૈકીના એક એવા લીંબડી તાલુકામાં આવેલું એક  ગામ છે. જાળીયાળા ગામના લોકોનો મુખ્ય વ્યવસાય ખેતી, ખેતમજૂરી તેમ જ પશુપાલન છે. આ ગામમાં મુખ્યત્વે ઘઉં, જીરુ, વરિયાળી, બાજરી, કપાસ, દિવેલા, રજકો તેમ જ અન્ય શાકભાજીના પાકની ખેતી કરવામાં આવે છે. આ ગામમાં પ્રાથમિક શાળા, પંચાયતઘર, આંગણવાડી તેમ જ દૂધની ડેરી જેવી સવલતો પ્રાપ્ય થયેલી છે.

શ્રેણી:લીંબડી તાલુકો
શ્રેણી:નળ કાંઠાના ગામ
અબડાસા તાલુકો

**અબડાસા તાલુકો** ભારત દેશના પશ્ચિમ ભાગમાં આવેલા ગુજરાત રાજ્યના કચ્છ જિલ્લાનો તાલુકો છે. નલિયા આ તાલુકાનું મુખ્ય મથક છે.

## નામ 
અબડાસા નામ રાજપુત શુરવીર અબડા અડભંગનાં નામ પરથી પડ્યું છે. લોકવાયકા પ્રમાણે, અબડા અભડંગે માથું વઢાઈ જતાં, ૭૨ દિવસ સુધી ફક્ત ધડથી દુશ્મનો સામે યુદ્ધ કરી પોતાનું બલિદાન આપ્યું હતું. આ શુરવીરની ભૂમિ, અબડાની ભુમિને, અબડાસા તરીકે ઓળખવામાં આવે છે. અન્ય એક વાયકા પ્રમાણે અબડાસા નામ ત્યાંના રાજા 'જામ અબડા' પરથી પડ્યું હોવાનું કહેવાય છે.

## ભૂગોળ 
તાલુકાનો વિસ્તાર  છે.

અબડાસા તાલુકાની મુખ્ય નદીઓ ખારી, કંકાવટી અને બેરચિયા નદી છે.

## મહત્વના સ્થળો 
### ઘોરાડ અભયારણ્ય 
એક સમયે સમગ્ર ભારતમાં ફેલાયેલા પક્ષી ઘોરાડના છેલ્લા બચેલા નિવાસ સ્થાનોમાંના એક વિસ્તાર તરીકે જાણીતો બનેલો છે.

### યાત્રાધામો 
અબડાસા તાલુકો જૈન ધર્મના મહત્વના યાત્રાધામોનો સમાવેશ કરે છે, જે પાંચ ગામો જખૌ, નલિયા, તેરા, કોઠારા અને સુથરીમાં આવેલા છે. - આ પાંચ ગામોનો સમૂહ *અબડાસા ની પંચતિર્થી* તરીકે ઓળખાય છે.

## ગામો 
અબડાસા તાલુકામાં ૮૫ ગ્રામ પંચાયતો, અને કુલ ૧૬૭ ગામોનો સમાવેશ થાય છે.

## સંદર્ભ 
## બાહ્ય કડીઓ
* અબડાસા તાલુકો, ક્ચ્છ જિલ્લા પંચાયત પર

શ્રેણી:કચ્છ જિલ્લો
શ્રેણી:ગુજરાતનાં તાલુકાઓ
બાજ

**બાજ** એક સંદિગ્ધ શબ્દ છે. આ શબ્દ પરથી લેખ શોધનાર વ્યક્તિ નીચેનામાંથી કોઈ પણ વિષય પર આ શીર્ષક હેઠળ લેખ શોધવાનો પ્રયત્ન કરતી હોય. બાજ શબ્દ સાથે નીચેના પાનાઓ સંકળાયેલા છે:

* બાજ (પક્ષી) - એક પક્ષી.
* બાજ (તા. આહવા) - ગુજરાત રાજ્યના આહવા તાલુકાનું એક ગામ.

શ્રેણી:સંદિગ્ધ શીર્ષકવાળાં પાનાં
વિશ્વેશ્વર

**વિશ્વેશ્વર** બનાસકાંઠા જિલ્લાના અમીરગઢ તાલુકાના ઇકબાલગઢ ગામથી ઉત્તરે ૪ કિ.મી. દુર જૂની સરોત્રી ગામે બનાસ નદીના કિનારે આવેલું શિવમંદિર છે, જે વિશ્વેશ્વર મહાદેવની જગ્યા તરીકે ઓળખાય છે.

વિશ્વેશ્વર મંદિર અત્યંત જૂનું છે અને એવુ કહેવાય છે કે, આ ક્ષેત્રના દંતાણી ક્ષેત્રમાં જયરાજ ચાવડાના ચૌદમી સદીમાં ચંદ્રાવતી નગરીની જાહોજલાલીના સમયમાં આ મંદિરની સ્થાપના થઈ હતી. આ સ્થળે નદીનો પ્રવાહ વહેતો હોય ત્યારે તેની રમણીયતા વધી જાય છે.  શ્રાવણ માસમાં અહીં મોટી સંખ્યામાં લોકો દર્શન અને પર્યટન માટે આવે છે. દર મહાશિવરાત્રિએ અહીં મેળો ભરાય છે. મંદિર જિર્ણ થતાં વધુ સુવિધાઓ સાથે તેનો જિર્ણોધ્ધાર કરવામાં આવ્યો હતો.

## સંદર્ભ 
શ્રેણી:ધાર્મિક સ્થળો
શ્રેણી:અમીરગઢ તાલુકો
હરિનારાયણ ગિરધરલાલ આચાર્ય

**હરિનારાયણ ગિરધરલાલ આચાર્ય** એ ગુજરાતના જાણીતા પ્રકૃતિવિદ હતા.

## જીવન 
એમનો જન્મ ૨૫ ઑક્ટોબર, ૧૮૯૪ના દિવસે મધ્ય ગુજરાતમાં આવેલા વિરમગામ ખાતે થયો હતો. એમણે સંસ્કૃત ભાષાનો ઊંડાણથી અભ્યાસ કર્યો હતો. ત્યારબાદ તેઓ અમદાવાદ ખાતે ગુજરાત વિદ્યાપીઠમાં અધ્યાપક તરીકે જોડાયા. જિજ્ઞાસુવૃત્તિ તથા શોખને કારણે નોકરી સિવાયના સમયમાં એમણે વિવિધ જગ્યાઓ પર ફરવા જવાનું શરુ કર્યું. આ રઝળપાટ દરમ્યાન એમણે પ્રાણીજગતનાં વિવિધ પાસાંઓનું અવલોકન કરી જ્ઞાન અને અનુભવ મેળવ્યાં. આ દરમ્યાન એમણે વનસ્પતિ સૃષ્ટિના પ્રચાર-પ્રસાર માટે 'પ્રકૃતિ' નામનું ત્રિમાસિક પત્ર પણ શરૂ કર્યું હતું. આ ઉપરાંત કુમાર માસિકમાં એમની લેખમાળા 'વનવગડાનાં વાસી' પણ અત્યંત લોકપ્રિય બની હતી. એમણે કીટક, પતંગિયાં, સરિસૃપો, મત્સ્ય, કરોળિયા વગેરેનાં અત્યંત ઝીણવટભર્યાં અવલોકન કરી સંશોધન મેળવ્યા હતાં.

પ્રદ્યુમ્ન કંચનરાય દેસાઈએ પોતાના પુસ્તક 'પંખી જગત'માં હરિનારાયણ ગિરધરલાલ આચાર્યને  'સ્કુટર પર હરતી ફરતી પ્રકાશન સંસ્થા' તરીકે નવાજ્યા છે.

ઈ.સ. ૧૯૮૪ના વર્ષમાં એમનું અવસાન થયું હતું.

## સર્જન 
* 
* 

## સન્માન 
એમની પ્રકૃતિ વિષયક સાહિત્ય સેવા બદલ એમને રણજિતરામ સુવર્ણચંદ્રક પણ એનાયત કરવામાં આવ્યો હતો.

## સંદર્ભ
શ્રેણી:વ્યક્તિત્વ
શ્રેણી:સાહિત્યકાર
શ્રેણી:પ્રકૃતિવિદ્દ
શ્રેણી:રણજિતરામ સુવર્ણચંદ્રક વિજેતા
રામેશ્વરમ

**રામેશ્વરમમાં** આવેલ રામનાથસ્વામી મંદિર ભગવાન શિવને સમર્પિત હિંદુ મંદિર છે, જે ભારતના તમિલનાડુ રાજ્યના રામેશ્વરમ શહેરમાં આવેલું છે. તે બાર જ્યોતિર્લિંગોમાંનું એક છે. આ મંદિર બધાં હિંદુ મંદિરોમાં સૌથી લાંબી પરસાળ ધરાવે છે. દંતકથા મુજબ આ મંદિરના શિવલિંગની સ્થાપના ભગવાન રામે લંકા જતા પહેલા કરી હતી.

## દંતકથા 
રામેશ્વરમનો સંસ્કૃત ભાષામાં અર્થ "રામના ભગવાન" ( *રામ-ઈશ્વરમ* ) થાય છે, જે રામનાથસ્વામી મંદિરના પ્રમુખ દેવતા શિવનું ઉપનામ છે.  હિન્દુ મહાકાવ્ય રામાયણ અનુસાર, ભગવાન વિષ્ણુના સાતમા અવતાર રામે શ્રીલંકામાં રાક્ષસ રાજા રાવણ સામેના યુદ્ધ દરમિયાન કરેલા કોઈપણ પાપોનું પ્રાયશ્ચિત કરવા માટે અહીં શિવને પ્રાર્થના કરી હતી.  પુરાણો (હિન્દુ શાસ્ત્રો) અનુસાર, ઋષિઓની સલાહ મુજબ રામે તેમની પત્ની સીતા અને તેમના ભાઈ લક્ષ્મણ સાથે મળીને બ્રાહ્મણ રાવણના વધ દરમિયાન થયેલા બ્રહ્મહત્યાના પાપનું પ્રાયશ્ચિત કરવા માટે અહીં લિંગ (શિવનું પ્રતીક) સ્થાપિત કર્યું હતું અને પૂજા કરી હતી.  

શિવની પૂજા કરવા માટે રામ એક લિંગ રાખવા માંગતા હતા અને તેમણે તેમના વિશ્વાસુ હનુમાનને હિમાલયથી તે લાવવાનો નિર્દેશ આપ્યો. લિંગ લાવવામાં વધુ સમય લાગતો હોવાથી, સીતાએ નજીકના દરિયા કિનારાની રેતીથી એક લિંગ બનાવ્યું, જે મંદિરના ગર્ભગૃહમાં હોવાનું પણ માનવામાં આવે છે.  

સેતુ કરાઇ એક સ્થળ છે જે રામેશ્વરમ દ્વીપથી ૨૨કિમી (૧૪ માઈલ) પહેલાં આવેલ છે,  જ્યાંથી રામે તરતા પથ્થરનો પુલ, રામસેતુ પુલ બનાવ્યો હોવાનું માનવામાં આવે છે, જે આગળ રામેશ્વરમના ધનુષકોડી સુધી, શ્રીલંકાના તલાઈમન્નાર સુધી રહ્યો.   *અધ્યાત્મ રામાયણમાં* ટાંકવામાં આવેલા અન્ય સંસ્કરણ મુજબ, રામે લંકા તરફ પુલ બનાવતા પહેલા લિંગને સ્થાપિત કર્યું હતું. 
## Education and utility services 
રામનાથપુરમ જિલ્લો તમિલનાડુ રાજ્યમાં સૌથી ઓછો સાક્ષરતા દર ધરાવે છે અને તે પછી રામેશ્વરમ જિલ્લાનો સાક્ષરતા દર આવે છે. અહીં બે સરકારી માધ્યમિક શાળાઓ છે, એક છોકરાઓ અને બીજી છોકરીઓ માટે. &#x5B; *ચકાસણી જરૂરી* &#x5D; સાત અન્ય શાળાઓ છે: સ્વામી વિવેકાનંદ વિદ્યાલય મેટ્રિક્યુલેશન શાળા, સેન્ટ જોસેફ ઉચ્ચતર માધ્યમિક શાળા, મંડપમ પંચાયત યુનિયન 9 - શાળા, માઇક્રો મેટ્રિક્યુલેશન શાળા, શ્રી શંકરા વિદ્યાલય, હોલી આઇલેન્ડ લિટલ ફ્લાવર શાળા અને કેન્દ્રીય વિદ્યાલય શાળા. &#x5B; *ચકાસણી જરૂરી* &#x5D; અલાગપ્પા યુનિવર્સિટી સંધ્યા કૉલેજ શહેરમાં એકમાત્ર કૉલેજ છે  અને નજીકની બધી કૉલેજો રામનાથપુરમ અને પરમાકુડીમાં આવેલી છે.  

શહેરમાં વિજળી પુરવઠો તમિલનાડુ વિજળી વિભાગ (TNEB) ના રામનાથપુરમ વર્તુળ દ્વારા નિયંત્રિત અને વિતરિત કરવામાં આવે છે.  પાણી પુરવઠો રામેશ્વરમ મહાનગરપાલિકા દ્વારા પૂરો પાડવામાં આવે છે - હેડ વર્ક્સ નમ્બુનાયકી અમ્માન કોવિલ, મયમ્બુલી, સેમ્મામાદમ અને નટરાજપુરમ ખાતે સ્થિત છે અને ૧૪૩૦૦૦૦ લિટરની કુલ ક્ષમતા ધરાવતી ચાર ઓવરહેડ ટાંકીઓ દ્વારા વિતરિત કરવામાં આવે છે.  સમગ્ર શહેરને આવરી લેતા ચાર ઝોનમાં દરરોજ શહેરમાંથી લગભગ ૬ મેટ્રિક ટન ઘન કચરો એકત્રિત કરવામાં આવે છે.  રામેશ્વરમમાં ગટરના નિકાલ માટે ગટર વ્યવસ્થા નથી અને નિકાલ વ્યવસ્થામાં સેપ્ટિક ટાંકીઓ અને જાહેર સુવિધાઓનો સમાવેશ થાય છે.  રસ્તા બાજુની ગટરો દુષિત પાણીને શહેરની બહાર દરિયામાં અથવા નીચાણવાળા વિસ્તારમાં લઈ જાય છે. 

રામેશ્વરમ ભારત સંચાર નિગમ લિમિટેડ (બીએસએનએલ) ના કરાઈકુડી ટેલિકોમ વર્તુળ હેઠળ આવે છે, જે ભારતની સરકારી ટેલિકોમ અને ઇન્ટરનેટ સેવા પ્રદાન કરે છે. ટેલિકોમ ઉપરાંત, બીએસએનએલ રિલાયન્સ સહિત અન્ય મુખ્ય ઇન્ટરનેટ સેવા પ્રદાતાઓ સાથે બ્રોડબેન્ડ ઇન્ટરનેટ સેવા  પણ પૂરી પાડે છે. 
## સંદર્ભ
મંજરી દેસાઈ

**મંજરી દેસાઈ** ગુજરાતી ફિલ્મોના ૭૦ ના દાયકાના ગુજરાતી અભિનેત્રી હતા. એમની અને રમેશ મહેતાની જોડીએ ગુજરાતી ફિલ્મોની *કોમેડી જોડી* તરીકે ઘણી બધી સફળ ફિલ્મો આપેલી. જયારે એમની કારકિર્દી મધ્યાન્હે હતી, એજ સમયે ફિલ્મના શુટીંગથી કારમાં રમેશ મહેતા અને બીજા લોકો જોડે આવતા માર્ગમાં કાર અકસ્માતમાં આકસ્મિક રીતે અવસાન થયું હતું.

## સંદર્ભ 
શ્રેણી:અભિનેત્રી
શ્રેણી:ગુજરાતી કલાકાર
શ્રેણી:ગુજરાતી અભિનેત્રી
શિક્ષાપત્રી

**શિક્ષાપત્રી** એ ૨૧૨ શ્લોકનો સંગ્રહ ધરાવતો સ્વામિનારાયણ સંપ્રદાયનો પ્રધાન ગ્રંથ છે જે સ્વામિનારાયણ ભગવાને જાતે લખ્યો હતો.

શિક્ષાપત્રીમાં આચાર્ય, સંતો, સાંખ્યયોગી બાઈઓ, સર્વે હરિભકતો તથા બ્રહ્મચારીઓને આજ્ઞાઓનું વર્ણન છે. શિક્ષાપત્રી મહા સુદ પાંચમ, વિક્રમ સંવત ૧૮૨૨ના રોજ વડતાલમાં વસંત પંચમીના દિવસે લખવામાં આવી હતી. શિક્ષાપત્રી એ સ્વામીનારાયણ સંપ્રદાય નું મૂળભૂત બંધારણ છે.

## બાહ્ય કડીઓ
## સંદર્ભ 
શ્રેણી:સ્વામિનારાયણ સંપ્રદાય
હરિયાણાના મુખ્યમંત્રીઓ

અહીં ભારતદેશના હરિયાણા રાજ્યના મુખ્ય મંત્રીઓની યાદી અપાયેલી છે.

* કોંગ્રેસે ૨૨ જાન્યુ. ૧૯૮૦થી ભજનલાલનાં વડપણ હેઠળ સરકાર બનાવી.

## આ પણ જુઓ
* ભારતનાં રાજ્યોના મુખ્ય મંત્રીઓ

શ્રેણી:હરિયાણા
કાશી વિશ્વનાથ

**કાશી વિશ્વનાથ મંદિર** હિંદુ ધર્મનું સૌથી જાણીતું મંદિર છે, જે ભગવાન શિવને સમર્પિત છે. તે વારાણસી, ઉત્તર પ્રદેશમાં આવેલું છે. આ મંદિર પવિત્ર નદી ગંગાના જમણા કાંઠે આવેલી છે અને બાર જ્યોતિર્લિંગોમાંનું એક છે. અહીંના મુખ્ય દેવ *વિશ્વનાથ* અથવા *વિશ્વૈશ્વરા* તરીકે જાણીતા છે, જેનો અર્થ *વિશ્વના નાથ* થાય છે. વારાણસી શહેર કાશી તરીકે જાણીતું છે, એટલે આ મંદિર કાશી વિશ્વનાથ મંદિર તરીકે ઓળખાય છે.

## ઇતિહાસ 

File:Temple Of Vishveshwur Benares by James Prinsep 1834.jpg|કાશી વિશ્વનાથના મંદિરમાં બનાવાયેલી મસ્જિદ, ૧૮૩૪
File:Plan Of The Ancient Temple Of Vishveshvur by James Prinsep 1832.jpg|મંદિરનો નકશો, જેમ્સ પ્રિન્સેપ

## સંદર્ભ 
શ્રેણી:હિંદુ ધર્મ
શ્રેણી:જ્યોતિર્લિંગ
પ્રાચી (તા. સુત્રાપાડા)

**પ્રાચી** ભારત દેશના પશ્ચિમ ભાગમાં આવેલા ગુજરાત રાજ્યના સૌરાષ્ટ્ર વિસ્તારમાં આવેલા ગીર સોમનાથ જિલ્લામાં આવેલા કુલ ૬ (છ) તાલુકાઓ પૈકીના એક એવા સુત્રાપાડા તાલુકામાં આવેલું એક ગામ છે. પ્રાચી ગામના લોકોનો મુખ્ય વ્યવસાય ગોરપદું (બ્રાહ્મણ દ્વારા થતુ કાર્ય), ખેતી, ખેતમજૂરી, તેમ જ પશુપાલન છે. આ ગામમાં મુખ્યત્વે ઘઉં, જીરુ, મગફળી, તલ, બાજરી, ચણા, કપાસ, દિવેલા, રજકો તેમ જ અન્ય શાકભાજીના પાકની ખેતી કરવામાં આવે છે. આ ગામમાં પ્રાથમિક શાળા, પંચાયતઘર, આંગણવાડી તેમ જ દૂધની ડેરી જેવી સવલતો પ્રાપ્ય થયેલી છે.

## ધાર્મિક સ્થળો 
આ ગામમાં બહુ જાણીતુ માધવરાયજીનું મંદિર આવેલુ છે. ત્યાં પ્રાચીન પીપળો આવેલો છે. આ પીપળાને *મોક્ષ પીપળો* પણ કહેવાય છે. અહીં હિંદુ ધર્મમાં આસ્થા ધરાવતા લોકો વિવિધ ધાર્મિક અનુષ્ઠાનો અને પિતૃકાર્ય અર્થે આવે છે.

## સંદર્ભ 
શ્રેણી:સુત્રાપાડા તાલુકો
શ્રેણી:સૌરાષ્ટ્ર
શ્રેણી:ધાર્મિક સ્થળો
શ્રેણી:યાત્રાધામ
રાવલા મંડી

thumb|right|રાવલા મંડી
**રાવલા મંડી** રાજસ્થાનના શ્રી ગંગાનગર જિલ્લાનું એક નાનું નગર છે.

શ્રેણી:રાજસ્થાન
હિમાચલ પ્રદેશના મુખ્યમંત્રીઓ

આ લેખ ભારત દેશના હિમાચલ પ્રદેશ રાજ્યના મુખ્ય મંત્રીઓની યાદી ધરાવે છે.

## નોંધ
## બાહ્ય કડીઓ
* હિમાચલ પ્રદેશ સરકાર, વેબસાઈટ
* હિમાચલ પ્રદેશના હાલના મુખ્યમંત્રીનું વેબપાનું 

## આ પણ જુઓ
* ભારતનાં રાજ્યોના મુખ્ય મંત્રીઓ
વીર્ય દાન

**વીર્ય દાન** એ પુરુષ દ્વારા (જે 'વીર્ય દાતા' તરીકે ઓળખાય છે) કરવામાં આવતું શુક્રકોષોનું સ્વૈચ્છિક દાન છે. આ પ્રક્રિયાનો મુખ્ય ઉદ્દેશ્ય એવી સ્ત્રીઓને ગર્ભધારણમાં મદદ કરવાનો છે કે જેઓ પુરુષ સાથી ધરાવતી નથી અથવા જેમના સાથી વંધ્યત્વની સમસ્યા ધરાવતા હોય. આ પ્રક્રિયામાં પુરુષ પોતાના વીર્યનું દાન કરે છે જેથી કૃત્રિમ ગર્ભાધાન અથવા ઇન વિટ્રો ફર્ટિલાઇઝેશન (IVF) જેવી પદ્ધતિઓ દ્વારા સ્ત્રી ગર્ભધારણ કરી શકે.

વીર્ય દાન વડે જન્મેલું બાળક જૈવિક રીતે દાતાનું જ સંતાન હોય છે, તેમ છતાં મોટાભાગના કિસ્સાઓમાં, જે તે દેશના કાયદાને આધીન, બાળક પર દાતાનો કોઈ કાનૂની અધિકાર કે જવાબદારી હોતી નથી.

રાજ્યોના કાયદાઓને આધીન, વીર્યદાન મહદંશે વીર્ય બેંક કે નિશ્ચિત ચિકિત્સાલયો (ફર્ટિલિટી ક્લિનિક) મારફત કરવામાં આવે છે. આ પ્રક્રિયામાં સામાન્ય રીતે દાન કરનાર અને સ્વીકારનારની ગુપ્તતા ખાતરીપૂર્વક જાળવવામાં આવે છે.

ભારતીય સંદર્ભમાં, 'ધ આસિસ્ટેડ રિપ્રોડક્ટિવ ટેકનોલોજી (રેગ્યુલેશન) એક્ટ, ૨૦૨૧' અન્વયે વીર્ય દાન માટે ચોક્કસ નિયમો બનાવવામાં આવ્યા છે. આ કાયદા મુજબ, વીર્ય દાતાની ઉંમર ૨૧ થી ૫૫ વર્ષની વચ્ચે હોવી ફરજિયાત છે. તેમજ, વીર્ય બેંકોએ એ સુનિશ્ચિત કરવું પડે છે કે દાતા શારીરિક રીતે સ્વસ્થ હોય અને સરકારના નિયમો અનુસાર જરૂરી એવી તમામ તબીબી તપાસ (Medical Screening) કરવામાં આવી હોય.

## સંદર્ભ 
શ્રેણી:આરોગ્ય
શ્રેણી:જાતીય શિક્ષણ
જમ્મુ અને કાશ્મીરના મુખ્યમંત્રીઓ

અહીં ભારત દેશના જમ્મુ અને કાશ્મીર રાજ્યના વડાપ્રધાન કે મુખ્ય મંત્રી તરીકેનો હોદ્દો સંભાળનાર વ્યક્તીઓની યાદી અપાયેલી છે. ભારતના બંધારણ અનુસાર મળેલા ખાસ દરજ્જાને કારણે, ૧૯૬૫ સુધી આ રાજ્ય પોતાના "વડાપ્રધાન" (વઝીરે આઝમ)અને "પ્રમુખ" (સદરે રિયાસત)ની પસંદગી કરી શકતું હતું. જો કે, ૧૯૬૫માં, રાજ્યના બંધારણમાં સુધારો કરાયો અને "વડાપ્રધાન" તથા "પ્રમુખ"ના હોદ્દાઓનું નામકરણ અનુક્રમે "મુખ્ય મંત્રી" અને "રાજ્યપાલ" કરાયું. આ ફેરફાર ૩૦ માર્ચ ૧૯૬૫થી અમલમાં આવ્યો જ્યારે રાજ્યનાં સત્તાધારી વડાપ્રધાન ગુલામ મોહમ્મદ સાદિક રાજ્યના પ્રથમ મુખ્ય મંત્રી બન્યા.

## જમ્મુ કાશ્મીર રજવાડાનાં વડાપ્રધાનો
## જમ્મુ અને કાશ્મીરના વડાપ્રધાનો
## જમ્મુ અને કાશ્મીરના મુખ્યમંત્રીઓ
## આ પણ જુઓ
* ભારતનાં રાજ્યોના મુખ્ય મંત્રીઓ

## નોંધ
શિક્ષક દિન

**શિક્ષક દિન** વિશ્વમાં શિક્ષકોના માનમાં ઉજવવામાં આવતો દિવસ છે, જે ૫ ઓક્ટોબરના રોજ **વિશ્વ શિક્ષક દિન** તરીકે મનાવાય છે. ભારતમાં શિક્ષક દિન દર વર્ષની ૫ સપ્ટેમ્બરના રોજ મનાવવામાં આવે છે. આ દિવસ ભારતના ભૂતપૂર્વ રાષ્ટ્રપતિ ડૉ. સર્વપલ્લી રાધાકૃષ્ણન‎નો જન્મદિવસ છે, જેને તેમની યાદમાં ભારતમાં શિક્ષક દિન તરીકે ઘોષિત કરવામાં આવ્યો છે.

ડૉ. સર્વપલ્લી રાધાકૃષ્ણન‎ રાષ્ટ્રપતિ બનતા પહેલાં એમની કારકિર્દીમાં સૌપ્રથમ ચેન્નઈની મદ્રાસ પ્રેસિડેન્સી કોલેજમાં તત્ત્વજ્ઞાન વિષયના શિક્ષક તરીકે નિમણૂક પામ્યા હતાં.

## આ પણ જુઓ 
* ગુરુ પૂર્ણિમા

## સંદર્ભ 
## બાહ્ય કડીઓ 
શ્રેણી:મહત્વના દિવસો
શ્રેણી:શિક્ષણ
ઝારખંડના મુખ્યમંત્રીઓ

**ઝારખંડના મુખ્યમંત્રી** ભારતના ઝારખંડ રાજ્યના વડા છે. ભારતના બંધારણ અનુસાર રાજ્યના વડા રાજ્યપાલ હોય છે, પરંતુ સત્તા મુખ્યમંત્રી હેઠળ હોય છે. મુખ્યમંત્રીની પદ અવધિ ૫ વર્ષ હોય છે, પરંતુ પદની કોઇ મર્યાદા નથી અને વ્યક્તિ ગમે તેટલી વખત મુખ્યમંત્રી બની શકે છે. રાજ્યમાં ત્રણ વખત રાષ્ટ્રપતિ શાસન પણ લાગુ પાડવામાં આવ્યું હતું. ભા.જ.પ.ના રઘુબર દાસ પૂર્ણ પદ અવધિ પર રહેનારા પ્રથમ મુખ્યમંત્રી બન્યા હતા. ચંપઈ સોરેન હાલના મુખ્યમંત્રી છે.

## ઝારખંડના મુખ્યમંત્રીઓ
## નોંધ
## આ પણ જુઓ
* ઝારખંડ
* ભારતનાં રાજ્યોના મુખ્ય મંત્રીઓ

## સંદર્ભ
ફરેણી

સંવત ૧૮૫૮ માગસર વદી એકાદશી ના રૉજ ભગવાન શ્રીસ્વામિનારાયણે પ્રથમવાર ફરેણી મા શીતળદાસ ને 
શ્રીસ્વામિનારાયણ મંત્ર  આપયૉ માટે ફરેણી શ્રીસ્વામિનારાયણ સંપ્રદાય નુ મૉટુ ધામ ગણાય છે.
કરંજ

**કરંજ** એક સંદિગ્ધ શબ્દ છે. આ શબ્દ પરથી લેખ શોધનાર વ્યક્તિ નીચેનામાંથી કોઈ પણ વિષય પર આ શિર્ષક હેઠળ લેખ શોધવાનો પ્રયત્ન કરતી હોય. કરંજ શબ્દ સાથે નીચેના પાનાઓ સંકળાયેલા છે:

* કરંજ (વૃક્ષ) - એક વૃક્ષ.
* કરંજ (તા. ઉમરગામ) - ઉમરગામ તાલુકાનું એક ગામ.
* કરંજ (માંડવી,સુરત) - માંડવી તાલુકાનું એક ગામ.
શ્રી હરિલીલામૃત

**શ્રી હરિલીલામૃત** સ્વામિનારાયણ સંપ્રદાયનો ધાર્મિક ગ્રંથ છે.

ભગવાન શ્રી સ્વામિનારાયણ ૪૯ વર્ષના જીવન-કવનની અણમોલ કડીઓ પુર્વ સાહિત્યમાં અસ્પૃષ્ટ હતી, તેથી જેમણે ભગવાનના દર્શન થયા હતા તેવા ભાવિકોની પ્રાર્થના પ્રમાણે વડતાલ ગાદીના તૃતીય આચાર્ય શ્રીવિહારીલાલજી મહારાજ દ્વારા આ ગ્રંથની રચના થઇ છે. આ ગ્રંથમાં ભગવાન શ્રી સ્વામિનારાયણના એવા ચરિત્રો અને ઉપદેશોને સ્થાન મળ્યુ છે, જે આ ગ્રંથ પુર્વના ગ્રંથોમાં જોવા મળતા નથી. ઇ.સ.૧૮૮૪ થી ૧૮૯૪ સતત દશ વર્ષના પરિશ્રમના અંતે આ ગ્રંથરત્નની રચના થઇ છે. રચના આચાર્ય શ્રી વિહારીલાલજી મહારાજની છે છતાં તેની છંદ રચના ભક્તકવિ દલપતરામ દ્વારા કરવામાં આવી છે. કવિએ અહીં શબ્દ સૌષ્ઠવ,પદલાલિત્ય, ભાવ ગાંભીર્ય, ચિત્ર પ્રબંધ અને કરુણ, રૌદ્ર આદિ રસનું વર્ણન કર્યું છે. આ ગ્રંથમા ૧૦ કળશ અને ૩૨૨ વિશ્રામ છે.

શ્રેણી:સ્વામિનારાયણ સંપ્રદાય
દાદા ખાચર

**દાદા ખાચર** ‍(૧૮૦૦ - ૧૮૫૨) ભગવાન સ્વામિનારાયણના ભકત અને ભાવનગર રાજ્યની નીચે ગઢડા તાલુકાના દરબાર હતા.

તેમના પિતા એભલ ખાચર અને માતા સોમદેવી હતા. જન્મ સમયે તેમનું નામ ઉત્તમસિંહ પાડવામાં આવ્યું. તેઓ દાદા ખાચર તરીકે જાણીતા થયા હતા. તેમનું સંપૂર્ણ કુટુંબ સ્વામીનારાયણ સંપ્રદાયનું અનુયાયી હતું.

મહા સુદ ૧૧ સંવત ૧૮૬૧ (૧૦ ફેબ્રુઆરી ૧૮૦૫) ના રોજ સહજાનંદ સ્વામી ગઢડા પધાર્યા પછી એભલ ખાચરના આગ્રહ અને દાદા ખાચરના ભકિત ભાવને વશ થઇને તેમને ત્યાં સત્સંગનું કેન્દ્ર બનાવીને ૨૮ વર્ષ રહયા હતા. તેમનો દરબાર ગઢ હજુ ગઢપુરમાં ઉપલબ્ધ છે અને ત્યાં સ્વામિનારાયણનું મોટું મંદિર આવેલું  સ્વામિનારાયણ સંપ્રદાયમાં આજે પણ તેમને ભગવાન સ્વામિનારાયણનાં શ્રેષ્ઠ ભક્ત તરીકે યાદ કરવામાં આવે છે.

સવંત ૧૯૦૯ ‍(૧૮૫૨) માં દાદા ખાચરનું અવસાન થયું હતું.

## સંદર્ભ 
## બાહ્ય કડીઓ 
* Hari Bhakt Dada Khachar 

શ્રેણી:ધાર્મિક વ્યક્તિત્વ
શ્રેણી:સ્વામિનારાયણ સંપ્રદાય
બિંદુ (અભિનેત્રી)

**બિંદુ**, **બિંદુ દેસાઈ** કે **બિંદુ ઝવેરી**  હિન્દી ફિલ્મોની ગુજરાતી મૂળ ધરાવતી અભિનેત્રી છે.
## જીવન
એમનો જન્મ ૧૭ જાન્યુઆરી ૧૯૫૧ના રોજ વલસાડનાં 'હનુમાન ભાગડા' નામનાં ગામમાં જૂના ફિલ્મ પ્રોડ્યુસર નાનુભાઈ દેસાઈ અને નાટ્ય અભિનેત્રી જ્યોત્સના દેસાઈને ત્યાં થયો હતો. એમણે ૧૬૦થી પણ વધારે ફિલ્મોમાં અભિનય કર્યો છે અને સહાયક અભિનેત્રી તરીકે થોડા પુરસ્કાર પણ જીત્યા છે. હિંદી ચલચિત્ર 'અનપઢ'માં માલા સિંહાની દીકરી તરીકે અભિનય કરી તેમણે તેમની કારકિર્દીની શરૂઆત કરી હતી પણ 'દો રાસ્તે' અને 'ઇત્તેફાક' નામની ફિલ્મોથી તેઓ વધારે જાણીતા થયા હતા. 'અભિમાન' ફિલ્મમાં સહાયક અભિનેત્રી તરીકેનો પુરસ્કાર એમને મળ્યો હતો. એમના પિતા નાનુભાઈ દેસાઈનું અકાળે અવસાન થતા મોટી દીકરી તરીકે આખા કુટુંબનાં ભરણ પોષણની જવાબદારી એમના પર આવી પડી હતી અને એમનાથી નાની બધી જ બહેનોને ભણાવી ને લગ્ન કરાવી ઠરીઠામ પણ કરાવી હતી. એમની એક બહેન આજે મુંબઈની એક હોસ્પિટલમાં વરિષ્ઠ ડોક્ટર છે. એમના ચલચિત્રોનાં અમુક પાત્રોને કારણે એમની ઘણી ટીકા થઇ હતી પણ એમના પતિ શ્રી ચંપકલાલ ઝવેરીએ એમની સફળતા માટે પૂરો સાથ આપ્યો હતો. ગુજરાતી ચિત્રપટ 'તાના રીરી'માં એમણે જોરદાર અભિનય કર્યો હતો. આશા પારેખે બનાવેલી 'જ્યોતિ' શ્રેણીના એક એપિસોડમાં પણ એમણે અભિનયનાં કર્યો હતો. બિંદુ આજે પણ અવસરે અમુક કાર્યક્રમોમાં હાજરી આપે છે.

શ્રેણી:અભિનેત્રી
શ્રેણી:ગુજરાતી કલાકાર
શ્રેણી:૧૯૫૧માં જન્મ
અક્ષરધામ (ગાંધીનગર)

**અક્ષરધામ** એ ગુજરાત રાજ્યના પાટનગર ગાંધીનગરના સેકટર ૨૦ માં આવેલું છે. તેની ઊંચાઈ ૧૦૮ ફૂટ, લંબાઈ ૨૪૦ ફૂટ, પહોળાઈ ૧૩૧ ફૂટ છે. આ મંદિરમાં ભગવાન સ્વામિનારાયણ ની પૂજા થાય છે.અક્ષરધામ મંદિર ગાંધીનગરનું મોટામાં મોટું સહજાનંદ સ્વામીનું મંદિર છે. તેમાં મંદિરમાં દર્શન ઉપરાંત જોવાલાયક આકર્ષણોમાં સત્ ચિત્ આનંદ વોટર શો, સહજાનંદ વન બાગ (૬,૪૫,૬૦૦ સ્ક્વેર ફૂટ), આર્ષ રિસર્ચ સેન્ટર આવેલ છે. ત્યાં વિકલાંગો માટે વ્હીલ ચેરની વ્યવસ્થા પણ છે.

## સંદર્ભ 
શ્રેણી:ગાંધીનગર
શ્રેણી:મંદિરો
શ્રેણી:ગાંધીનગર જિલ્લો
નિરુપા રોય

**નિરુપા રોય** હિન્દી ફિલ્મોના ખુબ જ જાણીતા ચરિત્ર અભિનેત્રી હતા. એમનો જન્મ ૪ જાન્યુઆરી, ૧૯૩૧ ના ગુજરાતના વલસાડ શહેરમાં થયો હતો. એમનું મૂળ નામ 'કોકિલા કિશોરચન્દ્ર બલસારા' હતું. અને 'કમલ રોય' સાથે લગ્ન થયા હતા. નિરુપા રોય મુખત્વે મા ના પાત્રમાં ખુબ જ જાણીતા થયા હતા. એમનો અભિનય અમિતાભ બચ્ચનની મા તરીકે 'દીવાર' ફિલ્મમાં અવિસ્મરણિય હતો. એમની કારકિર્દીની શરૂઆતમાં એમણે મુખ્ય હિરોઈન તરીકે પણ અભિનય કર્યો હતો. લગભગ ૫૦ વર્ષ સુધી ૨૫૦ જેટલી ફિલ્મોમાં અભિનય કર્યો. અવસાનના એક વર્ષ પહેલાં જ એમનું ફિલ્મફેર પુરસ્કારમાં 'બેસ્ટ સ્પોર્ટિંગ અભિનત્રી' તરીકે એવોર્ડ આપી સન્માન કરવા માં આવ્યું હતું. એમનું અવસાન ૧૩ ઓક્ટોબર ૨૦૦૪ હૃદયરોગના હુમલાને લીધે થયું હતું.

શ્રેણી:કલાકાર
શ્રેણી:અભિનેત્રી
શ્રેણી:૧૯૩૧માં જન્મ
શ્રેણી:૨૦૦૪માં મૃત્યુ
દિવાન બલ્લુભાઇ શાળા

**દિવાન બલ્લુભાઈ શાળા** અમદાવાદમા આવેલી શહેરની સૌથી જૂની શાળાઓમાંની એક શાળા છે. ૧૯૦૮માં માત્ર ૧૦૨ વિદ્યાર્થીઓ સાથે આ શાળાની સ્થાપના કરવામા આવેલી. આ શાળાની બે શાખાઓ મણીનગર અને પાલડી વિસ્તારોમાં આવેલી છે. શાળા બાલમંદિરથી ૧૨ ધોરણ સુધીનું શિક્ષણ આપે છે. ૬ જાન્યુઆરી ૨૦૦૮ના રોજ શાળાએ ૧૦૦ વર્ષ પૂર્ણ કર્યાની ઉજવણી કરી હતી.

## ચિત્રો
શ્રેણી:શૈક્ષણિક સંસ્થાઓ
ભૌતિક અનુસંધાન પ્રયોગશાળા

**ભૌતિક અનુસંધાન પ્રયોગશાળા** (PRL) એ અમદાવાદ સ્થિત રાષ્ટ્રીય કક્ષાની અવકાશ વિજ્ઞાન અને તેના સંબંધી વિષયો પર સંશોધન કરતી સંસ્થા છે, જે મુખ્યત્વે ભારત સરકારના અવકાશ વિભાગ દ્વારા સમર્થિત છે. આ સંશોધન પ્રયોગશાળામાં ખગોળશાસ્ત્ર અને ખગોળભૌતિકશાસ્ત્ર, વાતાવરણીય વિજ્ઞાન અને એરોનોમી, ગ્રહો અને ભૂસ્તરશાસ્ત્ર, પૃથ્વી વિજ્ઞાન, સૌરમંડળના અભ્યાસો અને સૈદ્ધાંતિક ભૌતિકશાસ્ત્રમાં સંશોધન કાર્યક્રમો ચાલી રહ્યા છે. તે ઉદયપુર સૌર વેધશાળા અને માઉન્ટ આબુ ઇન્ફ્રારેડ વેધશાળાનું પણ સંચાલન કરે છે.

આ સંસ્થાની સ્થાપના ૧૧ નવેમ્બર, ૧૯૪૭માં ડૉ. વિક્રમ સારાભાઈએ કરી હતી. કોસ્મિક કિરણો પર સંશોધન દરમિયાન પ્રયોગશાળાની પ્રારંભિક શરૂઆત તેમના નિવાસસ્થાનેથી જ થઈ હતી.

કર્મક્ષેત્ર શૈક્ષણિક ફાઉન્ડેશન અને અમદાવાદ શૈક્ષણિક સોસાયટીના સહયોગથી અમદાવાદની એમ.જી.સાયન્સ ઇન્સ્ટિટ્યૂટમાં આ સંસ્થાની વિધિવત સ્થાપના કરવામાં આવી હતી. પ્રો. કે. આર. રામનાથન સંસ્થાના પ્રથમ નિયામક હતા. પ્રારંભિક હેતુ કોસ્મિક કિરણો અને ઉપરી વાયુમંડળના ગુણધર્મો પરના સંશોધન પર હતું. અમેરિકાના ઉર્જા આયોગના અનુદાન સાથે સૈદ્ધાંતિક ભૌતિકશાસ્ત્ર અને રેડિયો ભૌતિકશાસ્ત્રનો સમાવેશ કરવા માટે સંશોધન ક્ષેત્રોનો વિસ્તાર કરવામાં આવ્યો હતો.

પીઆરએલ વિજ્ઞાનના પાંચ મુખ્ય ક્ષેત્રો સાથે સંબંધિત સંશોધનમાં સામેલ છે. પ્લેનેક્સ (PLANEX) ગ્રહ વિજ્ઞાન અને સંશોધન કાર્યક્રમમાં પણ પીઆરએલ મહત્વની ભૂમિકા ભજવે છે.

પીઆરએલ ઇમારતની રચના અચ્યુત કાનવિંદેએ ૧૯૬૨માં કરી હતી.

## આ પણ જુઓ 
* ઉદયપુર વેધશાળા
* માઉન્ટ આબુ વેધશાળા

## સંદર્ભ 
શ્રેણી:અમદાવાદ
શ્રેણી:અમદાવાદમાં આવેલી મહત્વની સંસ્થાઓ
શ્રેણી:ભૌતિકવિજ્ઞાન
મુઝફ્ફર વંશ

**મુઝફ્ફર વંશ**ના (English: Muzaffarid dynasty) સુલતાનોએ ગુજરાતમાં ૧૩૯૧ થી ૧૫૮૩ સુધી રાજ કર્યુ હતું. આ વંશનો સ્થાપક ઝફર ખાન મુઝફ્ફર (અનુક્રમે **મુઝફ્ફર શાહ પહેલો**), દિલ્હી સલ્તનતના તાબા હેઠળ અણહિલપુર પાટણ ખાતે ગુજરાત સુબાનો સુબેદાર હતો. ઝફરખાનના રાજપુત પિતાએ મુસ્લિમ ધર્મ અંગિકાર કરી વાજિહ-ઉલ-મુલ્ક નામ ધારણ કર્યુ હતું.  દિલ્હીનો સુલતાન **ફિરોઝશાહ** સબંધે વાજિહ-ઉલ-મુલ્કનો બનેવી થતો. ૧૩૯૮માં તેમુર લંગ ના હુમલાથી દિલ્હી સલ્તનતની પકડ નબળી થતા ઝફર ખાને પોતાને ગુજરાતનો સ્વતંત્ર સુલતાન તરિકે પ્રસ્થાપિત કરી દીધો. તેના પુત્ર, અહમદશાહે અમદાવાદની સ્થાપના કરી તેને ગુજરાતની રાજધાની બનાવી. આ વંશે ગુજરાત પર લગભગ ૨૦૦ વર્ષ રાજ કર્યુ ત્યારબાદ તે **મુઘલ સલ્તનત**ના તાબામાં આવી ગયું હતું. અહમદશાહના પ્રપૌત્ર મહમદ બેગડાના શાસનકાળમાં આ રાજ્ય સૌથી વધારે વિસ્તાર પામ્યો. પશ્ચિમમાં કચ્છ અને પુર્વમાં માંળવા સુધી આ રાજ્ય વિસ્તાર પામ્યુ હતું. 

મુઝફ્ફર વંશના શાસનકાળ દરમિયાન અમદાવાદ ઘણું જ સમૃધ્ધ શહેર બન્યું. આ કાળમાં હિન્દુ, જૈન અને મુસ્લિમ સ્થાપ્ત્ય કળાનો અદભૂત સમન્વય જોવા મળે છે. કોતરણી વાળી જાળી, મીનારા અને છત્રીઓ જેવા ગુજરાતના આ સ્થાપત્યોની છાપ મુઘલ સ્થાપત્યમાં પણ જોવા મળે છે. 

## ગુજરાત સલ્તનતના સુલતાન
શ્રેણી:ઇતિહાસ
શ્રેણી:ગુજરાતનો ઇતિહાસ

## સંદર્ભ
## બાહ્ય કડીઓ
*List of rulers of Gujarat
આકાશવાણી

આકાશવાણી ( ઓલ ઇન્ડીયા રેડિયો ) એ ભારતની રાષ્ટ્રીય પ્રસારણ સેવા છે અને હાલ પ્રસારભારતીની અંતર્ગત કાર્ય કરે છે. આકાશવાણીની શરુઆત " ઓલ ઇન્ડીયા રેડીઓનાં નામે ૧૯૩૬માં થઈ હતી અને ૧૯૫૯ની સાલથી આકાશવાણીના નામથી ઓળખાય છે.  આકાશવાણી દ્વારા દેશમાં ૯૨ ટકા ભૌગોલિક વિસ્તારને આવરી લેવામાં આવ્યો છે અને દેશની ૯૯ ટકા કરતા વધુ જનસંખ્યા તેનો લાભ લે છે. હાલમા આકાશવાણીના ૪૨૦ જેટલા સ્ટેશનો કાર્યરત છે જે દેશની ૨૩ જેટલી ભાષાઓ અને ૧૭૯ જેટલી લોકબોલીઓમાં વિવિધ કાર્યક્રમોનું પ્રસારણ કરે છે.

## ઇતિહાસ 
આકાશવાણીની શરુઆત ૨૩મી જુલાઈ ૧૯૨૭ના રોજ મુંબઈમાં ઇન્ડીયન બ્રોડકાસ્ટીંગ સર્વિસના નામે શરુ થઈ હતી જે ૧ માર્ચના રોજ તત્કાલીન સરકારે ખોટમાંથી ઉગારવાને કારણે હસ્તગત કરી હતી જે ત્યાર બાદ ઇન્ડીયન સ્ટેટ બ્રોડકાસ્ટીંગ સર્વિસના નામે ઓળખાતી હતી. ઈ.સ ૧૯૩૬માં તેનુ સત્તાવાર નામ ઓલ ઇન્ડીયા રેડિયોમાં પરિવર્તીત થયુ હતું. દેશના ભાગલા સમયે આકાશવાણીના સમગ્રદેશમાં  માત્ર ૬ પ્રસારણ કેન્દ્રો હતા. આકાશવાણીની લોકપ્રીય વિવિધભારતી સેવાનું પ્રસારણ ૩જી ઓક્ટોબર ૧૯૫૭ના રોજ થઈ હતી જેનો આશય તે વખતની લોકપ્રીય રેડિયો સેવા રેડિયો સીલોનનો મુકાબલો કરવા થઈ હતી.વિવિધ પ્રકારના રસ-રુચીને પોષક કાર્યક્રમ "વિવિધ ભારતી"ને નામે બે લઘુતરંગ (શોર્ટ-વેવ) ટ્રાન્સમીટરો સહીત એકસાથે ૪૫ મથકોથી પ્રસારિત થાય છે. રેડિયો પર જાહેરાત સેવાનો પ્રારંભ ૧ નવેમ્બર,૧૯૬૭ થી મુંબઈ,નાગપુર,પુણે કેન્દ્ર પરથી પ્રાયોગિક ધોરણે શરુ થયો હતો.આજે વિવિધ ભારતી ૬૦ કરતા વધુ કેન્દ્ર પરથી પ્રસારિત થાય છે.

## રાષ્ટ્રીય સેવાઓ 
આજે આકાશવાણી તેની સ્થાનીય સેવાઓ ઉપરાંત વિવિધ ભારતી, રેઇન્બો એફ.એમ, એફ.એમ. ગોલ્ડ, શાસ્ત્રીય સંગીત માટે રાગમ અને વિદ્યાર્થીઓ માટે જ્ઞાનવાણી જેવા રાષ્ટ્રિય પ્રસારણો ચલાવે છે. આ ઉપરાંત આકાશવાણી ખેડુતો, કામદારો અને મહીલાઓને અનુલક્ષીને જુદાજુદા કાર્યક્રમોનું પ્રસારણ કરે છે. દેશની સરહદ સંભાળતા સૈન્યના જવાનો માટે ખાસ જયમાલા કાર્યક્રમ વરસોથી નિયમિત રીતે પ્રસારીત થાય છે. ગુજરાત રાજ્યમાં અમદાવાદ, વડોદરા, રાજકોટ, ભૂજ, સુરત, આહવા અને ગોધરામાં આકાશવાણીના પ્રસારણ કેન્દ્રો આવેલા છે. આકાશવાણી સમાચાર અને અહેવાલોના માધ્યમ દ્વારા લોકોને આબોહવા અને સરકારી યોજનાઓ જેવી વિગતો વિશે માહિતગાર કરે છે. આ ઉપરાંત વિજ્ઞાન, કૃષિ અને આરોગ્ય જેવા વિષયો પર પણ કાર્યક્રમો રજૂ કરી ને છેવાડાના લોકો સુધી પહોંચાડે છે. આકાશવાણી હવે માત્ર પરંપરાગત રેડિયોના માધ્યમ પૂરતી સિમિત ન રહેતા ડિજિટલ માધ્યમોમાં પણ પ્રવેશી રહી છે. પોડકાસ્ટ, મોબાઇલ એપ્સ અને ઓનલાઈન સ્ટ્રીમિંગ સેવાઓ દ્વારા તે યુવા પેઢી વચ્ચે પણ પહોંચી રહી છે.

## આંતરરાષ્ટ્રીય સેવાઓ 
આકાશવાણીની આંતરરાષ્ટ્રીય સેવાઓ ૨૭ જેટલી ભાષાઓમા "શોર્ટવેવ" અને " મિડિયમ વેવ" બેન્ડ પર પ્રસારીત થાય છે. આ ભાષાઓમાં ૧૬ જેટલી વિદેશી અને ૧૧ જેટલી ભારતીય ભાષાઓ છે. વિદેશી ભાષાઓમાં મુખ્યત્વે દારી, પુસ્તો, ફારસી, અરબી, અંગ્રેજી, બર્મીઝ, જાપાનીઝ, મેન્ડેરીન, મલય અને ફ્રેન્ચ મુખ્ય છે. પોડકાસ્ટ, મોબાઇલ એપ્સ અને ઓનલાઈન સ્ટ્રીમિંગ સેવાઓ પણ આંતરરાષ્ટ્રીય સ્તરે ઉપલબ્ધ છે.

## સંદર્ભ 
## બાહ્ય કડી 
* 
* પ્રસારભારતી
શ્રી હરિલીલાકલ્પતરુ

અચિન્ત્યાનંદજી સ્વામી એ જુનાગઢ મંદિરમાં નિવાસ કરીને તેમણે સંસ્કૃત ભાષામાં **શ્રી હરિ લીલા કલ્પતરુ** નામનો, મહાભારત જેવો વિશાળ, ભાગવત શૈલીનો અદ્ભુત ગ્રંથ લખ્યો છે. આ ગ્રંથમા દ્વાદશ સ્કંધ છે. જુનાગઢના બ્રહ્મનિષ્ઠ સંતમૂર્તિ શ્રી ગુણાતીતાનંદ સ્વામીના સાનિધ્યમાં વિશેષ વિદ્યાભ્યાસ સાથે તેમના જ આશીર્વાદથી આ ગ્રંથરત્નની રચના થયેલી અને આ ગ્રંથ તેમણે આચાર્ય શ્રી રઘુવીરજી મહારાજના નામે અર્પણ કર્યો છે.

શ્રેણી:સ્વામિનારાયણ સંપ્રદાય
શ્રેણી:ધાર્મિક સાહિત્ય
શ્રેણી:સંસ્કૃત ગ્રંથ
શ્રી હરિ દિગ્વિજય

**શ્રી હરિ દિગ્વિજય** ગ્રંથ સ્વામિનારાયણ સંપ્રદાયનો ધાર્મિક ગ્રંથ છે. આ ગ્રંથમાં ભગવાન સ્વામિનારાયણ ના ચમત્કારો અને મહાન કાર્યોનું વર્ણન છે. આ ગ્રંથની રચના વ્યાસ તરીકે ઓળખાતા  નિત્યાનંદ સ્વામી એ કરી છે.

શ્રેણી:સ્વામિનારાયણ સંપ્રદાય
શ્રેણી:ધાર્મિક સાહિત્ય
અદિતિ શર્મા

**અદિતિ શર્મા** એ બૉલિવૂડની અભિનેત્રી છે, જે *મૌસમ* અને *લૅડિઝ વર્સિસ રિકી બહલ* ફિલ્મોમાં ભજવેલ ભૂમિકાઓ દ્વારા જાણીતી છે.

## પ્રારંભિક જીવન
અદિતિ શર્માનો જન્મ ૨૪ ઓગસ્ટ ૧૯૮૪નાં રોજ લખનૌમાં થયો હતો. તેણી ઝી ટીવી પર ૨૦૦૪માં પ્રસારિત પ્રતિભા-શોધ કાર્યક્રમ ઇન્ડિયાઝ બેસ્ટ સિનેસ્ટાર્સ કી ખોજની વિજેતા છે.

અદિતિ 'ટાટા સ્કાય','ડૉમિનોઝ પિઝ્ઝા','કૉલગેટ','ફૅર એન્ડ લવલી', 'પૅરૅશૂટ ઑઇલ', 'બૅન્ક ઑફ ઇન્ડિયા', 'સ્ટેફ્રી', 'તનિશ્ક', 'મૂવ','ટાટા વેન્ચર' વગેરે જાણીતી કંપનીઓની બ્રાન્ડ ઍમ્બેસેડર તરીકે પણ કામ કરે છે.

તેણી મૌસમમાં અભિનય બદલ પ્રશંસા પામી હતી.  બૉલિ ધામે નોંધ્યું હતું કે "અદિતિ શર્માએ તેના ટૂંકી ભૂમિકામાં શ્રેષ્ઠ આપ્યું છે." બૉલિવૂડ લાઈફ નોંધે છે "સોનમ ભવ્ય લાગે છે, Bollywood life states that "Sonam looks gorgeous, with kind of the same air that the old-world heroines had, but needs to learn to emote with the eyes rather than the mouth. A surprise and wonderful package is અદિતિ શર્મા as રજ્જો, શાહિદના જીવનમાં પંજાબી છોકરી; it would have been good to see more of her". The Tribune states that "It’s the other girl, the spirited Punjabi kudi Rajjo, in Shahid’s life played by અદિતિ શર્મા, who fills up the small space provided to her character."

## ફિલ્મોની યાદી
## સંદર્ભો
## બાહ્ય કડીઓ
* 

શ્રેણી:બોલીવુડ
શ્રેણી:કલા
શ્રેણી:ભારતીય અભિનેત્રી
શ્રેણી:૧૯૮૪માં જન્મ
વિશ્વ સાક્ષરતા દિન

**વિશ્વ સાક્ષરતા દિન** જગતમાં દર વર્ષે આઠમી સપ્ટેમ્બરના દિવસે ઉજવવામાં આવે છે. આ દિવસને વિશ્વ સાક્ષરતા દિન તરીકે ઉજવવાની જાહેરાત યુનેસ્કો (UNESCO) તરફથી ઈ. સ. ૧૯૬૫ના વર્ષમાં સત્તરમી નવેમ્બરના દિવસે કરવામાં આવી હતી. આ દિવસની ઉજવણીની શરૂઆત ઈ. સ. ૧૯૬૬ના વર્ષથી કરવામાં આવી હતી. આ દિવસને વિશ્વ સાક્ષરતા દિન તરીકે ઉજવવાનો મુખ્ય હેતુ સાક્ષરતાનું મહત્વ દરેક વ્યક્તિ, સમુદાય તેમ જ સમાજને સમજાવી અને તેના વિષે જાગૃતિ લાવવાનો છે.

## બાહ્ય કડીઓ 
*વિશ્વ સાક્ષરતા દિન (International Literacy Day) અધિકૃત વેબસાઇટ
*યુનેસ્કો (UNESCO): સાક્ષરતા પોર્ટલ
*યુનેસ્કો : અસરકારક સાક્ષરતા અભ્યાસની વિગતો

શ્રેણી:મહત્વના દિવસો
રાણકી વાવ

**રાણકી વાવ** અથવા **રાણી કી વાવ** ગુજરાત રાજ્યના પાટણ જિલ્લાનાં પાટણ શહેરમાં આવેલી એક ઐતિહાસિક વાવ છે. આ વાવ પાટણ શહેરનું એક જોવાલાયક સ્થળ છે જેની દેશ-વિદેશના હજારો પર્યટકો મુલાકાત લે છે.

## ઇતિહાસ 
અણહિલવાડ પાટણના સોલંકી વંશના સ્થાપક મૂળરાજ સોલંકીના પુત્ર ભીમદેવ પહેલાની પત્ની અને જુનાગઢના ચુડાસમા વંશના રાજા રા' ખેંગારના પુત્રી રાણી ઉદયમતીએ ૧૧મી સદીના અંતિમ ચતુર્થાંશમાં પ્રજા માટે પાણીની વ્યવસ્થા ઉભી કરવા વાવનું નિર્માણ કરાવ્યું હતું.

સદીઓ અગાઉ સરસ્વતી નદીમાં આવેલા પૂર અને અન્ય ઘટનાક્રમથી આ વાવ જમીનમાં દટાઈ ગઈ હતી જેથી ધરતી તળે દબાયેલી આ વાવ પર કોઈની નજર પહોંચી શકી ન હતી. પરંતુ, ર૦મી સદી સુધી લોકોથી અલિપ્ત રહેલી આ વાવને મૂળ સ્વરૂપમાં લાવવા ભારતીય પુરાતત્વ વિભાગે ઇ.સ. ૧૯૮૬માં વાવમાં ભરાયેલી માટીને બહાર કાઢવા ઉત્ખનન કાર્યવાહી આરંભતા ઘણા વર્ષો બાદ વાવ તેના મૂળ સ્વરૂપમાં આવી હતી.

## સ્થાપત્ય 
રાણકી વાવનું મુખ પૂર્વ તરફ ખુલે છે. રાણકી વાવ ૬૪ મીટર લાંબી, ૨૦ મીટર પહોળી અને ૨૭ મીટર ઊંડી છે. તે સાત માળ જેટલી ઊંડી છે.આ વાવ નંદા પ્રકાર ની વાવ છે. વાવમાં દેવીદેવતાઓની સાથે-સાથે અનુચરતી અપ્સરાઓ અને નાગકન્યાઓની પણ કલાત્મક મૂર્તિઓ કંડારવામાં આવી છે.

અહીંયા એક નાનો દરવાજો છે જે સિદ્ધપુર તરફ જતાં ૩૦ કિલોમીટર લાંબાં એક બોગદામાં ખુલે છે. આ પ્રવેશદ્વાર અત્યારે કાદવ અને પથ્થરોથી ભરાઈ ગયેલું છે પણ મૂળતઃ આ માર્ગ સંકટ સમયે રાજા અને રાજપરિવારને ભાગવા માટે બનાવવામાં આવ્યો હોવાનું અનુમાન છે. આ વાવ જયા પ્રકાર ની છે.

## નિરૂપણ 
ભારતીય રિઝર્વ બેંકે વર્ષ ૨૦૧૮માં બહાર પાડેલી નવી જાંબલી રંગની રૂપિયા ૧૦૦ની ચલણી નોટોમાં પાછળની તરફ રાણકી વાવ દર્શાવવામાં આવી છે.

## છબીઓ 

image:Rani Ki Vav, Above View.JPG|upright=1.2|વાવનો ટોચ પરથી દેખાવ
image:Rani ki vav1.jpg|વાવનો આંતરિક ભાગ
image:8 Patan Ranki Vav ( Step wall ).JPG|રાણકી વાવ
image:Rani Ki Vav Sculpture.JPG|મહિષાસુર મર્દિનીનું શિલ્પ
image:Rani ki Vav sculptures.jpg|કલ્કિ અવતાર અને મહિષાસુર મર્દિનીનું શિલ્પ
image:Rani ki Vav Vishnu.jpg|વરાહ અવતારનું શિલ્પ
image:Varaha Rani ki Vav.jpg|વરાહ અવતારનું શિલ્પ વધુ નજીકથી
image:Rani ki vav.jpg|રાણકી વાવમાં આવેલું એક શિલ્પ
File:Rani-ki-vav Description.jpg| વિવરણ અંગ્રેજી
File:Rani-ki-vav3.jpg|વિવરણ હિન્દી
File:Rani ki Vaav 15.jpg|વામન અવતાર
File:Rani ki vav - Patan - Gujarat - Wall Decorations.jpg|ચાર ભુજા વાળા પરશુરામ (મધ્યમાં)
File:Kalki on Stone Panel.JPG|કલ્કિ અવતાર (મધ્યમાં)
File:Gujarat heritage.jpg|ભૈરવ અને અપ્સરાઓ
File:Ganesha, Sculptures at Rani ki Vav (15778247014).jpg|ગણપતિ, તેમની પત્નિઓ અને અપ્સરાઓ
File:Maa Durga idol in rani ki vav.jpg|મહિષાસુરનો વધ કરતાં દુર્ગા
File:Rani Ki Vav - Patan, Gujarat.jpg|શિલ્પ સાથેની દિવાલ
File:Queens stepwell, patan, gujarat.JPG|શિલ્પ સાથેની દિવાલ
File:Rani ki vav 08.jpg|upright=1.2|કોતરણી વાળા સ્થંભો

## સંદર્ભ 
## બાહ્ય કડીઓ 
* રાણકી વાવ - છબીઓ અને માહિતી 
* વાવનું 3D રેખાંકન

## પૂરક વાચન 
* Jutta Jain Neubauer: *The Stepwells of Gujarat. An Art-historical Perspective.* Abhinav Publications, 1981, .
* Morna Livingston, Milo C. Beach: *Steps to Water. The Ancient Stepwells of India.* Princeton Architectural Press, 2002, .

શ્રેણી:પાટણ જિલ્લો
શ્રેણી:રાષ્ટ્રીય મહત્વનાં સ્મારકો
શ્રેણી:ભારતના વિશ્વધરોહર સ્થળો
શ્રેણી:ગુજરાતની વાવો
શ્રેણી:નંદા વાવ
કર્ણાટકના મુખ્યમંત્રીઓ

અહીં ભારત દેશના કર્ણાટક રાજ્યના મુખ્યમંત્રીઓની યાદી અપાયેલી છે.

## સંદર્ભો 
## આ પણ જુઓ
* કર્ણાટક
* ભારતનાં રાજ્યોના મુખ્ય મંત્રીઓ

## બાહ્ય કડીઓ
* CM List on Karnataka.com
શામળદાસ મહેતા

**શામળદાસ મહેતા** ભાવનગરના રાજવી તખ્તસિંહજીના દીવાન હતા. તેઓનું નાગર બ્રાહ્મણ કુટુંબ વંશપરંપરાગત દીવાનપદું ધરાવતું હતું. શામળદાસ મહેતા ભારે બાહોશ વહીવટકર્તા હતા. ભાવનગર રાજ્યના કારભાર સાથે કુટુંબવ્યવસ્થા પણ કુશાગ્રતાથી સંભાળતા. તેમના કાર્યકાળમાં ભાવનગરમાં મહાન ગુજરાતી સાક્ષર ગોવર્ધનરામ ત્રિપાઠીનું આગમન થયું. ગોવર્ધનરામ ત્રિપાઠી ભાવનગર રાજ્યના એક ઉચ્ચ અધિકારી તરીકે  નિમણૂક પામ્યા અને શામળદાસની કાર્યદક્ષતાથી ભારે પ્રભાવિત થયા.

શામળદાસ મહેતા ગોવર્ધનરામ ત્રિપાઠીના મહાસર્જન સરસ્વતીચંદ્રના પાત્ર અમાત્ય બુદ્ધિધનના પાત્રની પ્રેરણાનું મૂળ બન્યા તેવું કહેવાય છે.

૧૮૮૪માં તેમનું અવસાન થયું હતું. તેમની યાદમાં ભાવનગરની શામળદાસ આર્ટસ કોલેજ ૧૮૮૫માં સ્થાપવામાં આવી હતી.

## આ પણ જુઓ
* પ્રભાશંકર પટ્ટણી
* ગૌરીશંકર ઉદયશંકર ઓઝા
* મહારાજા શ્રી કૃષ્ણકુમારસિંહજી ગોહીલ
* ભાવનગર

## સંદર્ભ 
શ્રેણી:વ્યક્તિત્વ
શ્રેણી:ગુજરાતી વ્યક્તિત્વ
શ્રેણી:ભાવનગર
દક્ષિણ ગંગોત્રી

**દક્ષિણ ગંગોત્રી** એ એન્ટાર્કટિકામાં આવેલું ભારતનું પ્રથમ વૈજ્ઞાનિક સંશોધન કેન્દ્ર છે. તેની સ્થાપના ભારતના ત્રીજા ઍન્ટાર્કટીકા સંશોધન યાત્રા દરમિયાન થઈ હતી.

## સ્થાન
ત્રીજા ઍન્ટાર્કટીકા સંશોધન યાત્રા દરમિયાન વૈજ્ઞાનિકો, બીજા ઍન્ટાર્કટીકા સંશોધન યાત્રાના સભ્યો કે જેઓ ત્રીજા ઍન્ટાર્કટીકા સંશોધન યાત્રામાં ભાગ લઈ રહ્યા છે અને જહાજના અધિકારીઓ વચ્ચે સ્થાયી મથકના સ્થાન અંગે ચર્ચા થઈ. બધા જ પ્રાપ્ત સાધનો જેમકે એરિયલ ફોટૉગ્રાફ્સ, નૉર્ક્સ પોલારીન્સ્ટિટ્યુટ ધ્વારા તૈયાર કરેલ નકશાઓ અને બીજા ઍન્ટાર્કટીકા સંશોધન યાત્રા ના મંતવ્યો વગેરેને ધ્યાનથી તપાસવામાં આવ્યા.  પરની જગ્યાનું મંતવ્ય બીજા ઍન્ટાર્કટીકા સંશોધન યાત્રાના સભ્યો એ આપેલું. પરંતુ હેલિકોપ્ટરના સર્વેક્ષણ દરમિયાન બે જમીની બરફની ચાદર લેનિનગ્રાદકોલન અને કુર્ક્લાકેનની દક્ષિણ પરિસિમા પાસે તિરાડો માલુમ પડી અને આ ઉપરાંત એરિયલ ફૉટોગ્રાફ્સના સર્વેક્ષણ ધ્વારા નજિકમાં તિરાડ પડી રહી હોવાનું માલુમ પડ્યુ. બધા પરિબળોને ધ્યાનમાં લઈને ૧૦ કિમિ ત્રિજ્યાનો વિસ્તાર સ્થાયી મથકનાં બાંધકામ માટે એકદમ યોગ્ય ગણવામાં આવ્યો અને વિગતવાર સર્વેક્ષણ કર્યા બાદ  અક્ષાંશ-રેખાંશ ધરાવતો વિસ્તાર સ્થાયી મથકનાં બાંધકામ માટે નક્કી કરવામાં આવ્યો. આ વિસ્તારમાં બરફની જાડાઇ ૧૫૦ મીટર જેટલી નોંધવામાં આવી. આ સ્થાન તિરાડોના ભયથી મુક્ત છે અને તેની દક્ષિણમાં વોલ્થાટ પર્વતમાળાનો ખુબ જ સરસ નજારો જોઇ શકાય છે.

## બાંધકામ
ઍન્ટાર્કટિકામાં ભારતીય ટુકડીના ઉતરાણ બાદ તરત જ ૨૭ ડિસેમ્બર, ૧૯૮૩ ના રોજ બાંધકામ શરૂ થઈ ગયુ. આ ટુકડીએ ૨૫ ફેબ્રુઆરી, ૧૯૮૪ ના રોજ માત્ર આઠ સપ્તાહના સમયગાળામાં સ્થાયી મથક બાંધવાનુ મુખ્ય કામ સંપુર્ણ કર્યુ, જે એક વિશ્વ વિક્રમ છે. ત્યારબાદ આ સ્થાયી મથકનું નામ **દક્ષિણ ગંગોત્રી** આપવામાં આવ્યું. 

## પોસ્ટ ઓફિસ
૨૬ જાન્યુઆરી, ૧૯૮૮ના રોજ ગોવા ટપાલખાતાની નીચે એક પોસ્ટ ઓફિસ દક્ષિણ ગંગોત્રી ખાતે સ્થાપવામાં આવી. આ પ્રસંગે અભિનંદનનો સંદેશો ભારતના રાષ્ટ્રપતિ અને ભારતના પ્રધાનમંત્રી ધ્વારા પ્રાપ્ત થયો. વૈજ્ઞાનિક જી. સુધાકર રાવ કે જેઓ સાતમી ઍન્ટાર્કટિકા સંશોધન યાત્રાના સભ્ય હતા તેમને પ્રથમ પોસ્ટ માસ્ટર બનાવામાં આવ્યા.

## હવામાન
## ઉપયોગ
ત્રીજા ઍન્ટાર્કટીકા સંશોધન યાત્રાના બાર સભ્યો માર્ચ ૧૯૮૪ થી માર્ચ ૧૯૮૫ સુધી દક્ષિણ ગંગોત્રીમાં શિયાળા દરમિયાન રોકાણ કરનારા પ્રથમ સભ્યો હતા. પાછળથી, અન્ય કાયમી સ્ટેશન, મૈત્રી, ૧૯૮૯ માં સ્થાપના થઈ હતી. ૨૫ ફેબ્રુઆરી ૧૯૯૦ માં આ મથકને સેવાનિવૃત કર્યા બાદ નવમા ઍન્ટાર્કટીકા સંશોધન યાત્રા દરનિયાન તેને પુરવઠા મથક તરીકે રૂપાંતરિત કરી દેવામાં આવ્યું.

## સંદર્ભો
શ્રેણી:ઍન્ટાર્કટીકામાં આવેલ સંશોધન મથકો
મધ્ય પ્રદેશના મુખ્યમંત્રીઓ

નીચે ભારતનાં મધ્ય પ્રદેશ રાજ્યના મુખ્યમંત્રીઓની યાદી આપેલી છે:

## આ પણ જુઓ
ભારતનાં રાજ્યોના મુખ્ય મંત્રીઓ

## બાહ્ય કડીઓ
* મધ્ય પ્રદેશના મુખ્યમંત્રીઓ
મહારાષ્ટ્રના મુખ્યમંત્રીઓ

**મહારાષ્ટ્રના મુખ્યમંત્રી** ભારતના મહારાષ્ટ્ર રાજ્યની સરકારના વડા છે. મહારાષ્ટ્ર વિધાનસભાની ચૂંટણી પછી રાજ્યપાલ બહુમત ધરાવતા પક્ષ કે જોડાણને સરકાર રચવા માટે આમંત્રે છે અને મુખ્ય મંત્રીને નિયુક્ત કરે છે. મુખ્યમંત્રી વિધાન સભા કે વિધાન પરિષદ તરફથી હોઇ શકે છે. જો મુખ્ય મંત્રી બંનેમાંથી એક પણ ગૃહનો સભ્ય ન હોય તો ૬ મહિનાના સમયગાળામાં ચૂંટાવો જરુરી છે. મુખ્યમંત્રી પદની અવધિ ૫ વર્ષ હોય છે.

## મહારાષ્ટ્ર રાજ્યના મુખ્યમંત્રીઓ 
### ચાવી 
* ક્રમ.: પદ પરનો ક્રમાંક
*  હત્યા અથવા પદ દરમિયાન મૃત્યુ
*  રાજીનામું
*  વિશ્વાસનો મત ગુમાવવાથી રાજીનામું
* 

## આ પણ જુઓ 
* ભારતનાં રાજ્યોના મુખ્ય મંત્રીઓ

## નોંધ 
## સંદર્ભ 
## બાહ્ય કડીઓ
પ્રભાશંકર પટ્ટણી

**પ્રભાશંકર પટ્ટણી** (૧૫ એપ્રિલ ૧૮૬૨ – ૧૬ ફેબ્રુઆરી ૧૯૩૮) ભાવનગર રાજ્યના દિવાન હતા. તેઓ તેમની દુરંદેશી, વાકપટ્ટુતા, વ્યક્તિત્વ માટે ઓળખાતા હતા. બ્રિટીશરાજથી છાનાં તેમણે પ્રખર ક્રાંતિકાર પૃથ્વીસિંહ આઝાદને ૧૨ વર્ષ સુધી ભાવનગરમાં અજ્ઞાતવાસ આપ્યો હતો. તેઓ લોકશાહીના સમર્થક હતા. ૧૯૨૪માં તેમણે પ્રથમ સાવરકુંડલા મહાલમાં પંચાયતી રાજ્યનો સફળ પ્રયોગ કર્યો હતો અને પછી તે મુજબ વહિવટી વ્યવસ્થા રાજ્યભરમાં સ્થાપવા કાયદો કર્યો હતો.

## અભ્યાસ અને અંગત જીવન
તેમનો જન્મ પ્રશ્નોરા નાગર બ્રાહ્મણ પરિવારમાં, ૧૮૬૨માં, મોરબી ખાતે થયો હતો. ગુજરાતી સાત ચોપડી પુરી કરી તે મેટ્રિક કરવા રાજકોટ ગયા. સમસ્ત કાઠિયાવાડમાં પહેલે નંબરે ઉત્તિર્ણ થયા. ૧૮૭૮માં તેમના પ્રથમ લગ્ન પ્રસિધ્ધ વૈદ્યરાજ ઝંડુ ભટજીના પૈસાદાર પરિવારની પુત્રી કુંકી સાથે થયું હતું. એકવાર કોઈક સાસરિયાએ તેમના કુટુંબની મધ્યમ સ્થિતી વિષે ટીકા કરી. પોતે સ્વમાની પુરુષ હતા અટલે પોતાની અટક ભટ્ટમાંથી પટ્ટણી બદલી નાખી. પત્નિ કુંકીનું અકાળે મૃત્યુ થતાં ફરી તેજ પરિવારની કન્યા રમા સાથે ૧૮૮૧માં લગ્ન થયા.

## ભાવનગર રાજનું દિવાન પદ
મેટ્રિકમાં ઉત્તિર્ણ થઈ પ્રભાશંકર મુંબઈ મેડિકલ કોલેજમાં દાખલ થયા. ત્યાં તબિયત લથડતાં મેડિકલ અભ્યાસ પડતો મુકી ૧૮૮૬માં માણાવદર પાછાં ફર્યા. એક-બે શાળાના શિક્ષકની નોકરી કરી તેમણે રાજકુમાર કોલેજમાં શિક્ષક્ની નોકરી સ્વિકારી. આ કાળ દરમ્યાન, કવિ કાન્ત, બ.ક.ઠાકોર જેવા રસિક મિત્રો અને ભવિષ્યના સાક્ષરો સાથેના વિદ્યાવ્યાસંગથી પોતે પણ સિધ્ધહસ્ત લેખક અને કવિ બન્યા. તે સમયે ત્યાં ભાવનગરના મહારાજકુમાર ભાવસિંહજી પણ વિદ્યાર્થી હતા. પ્રભાશંકરને તેમના શિક્ષક તેમજ ટ્યુટર તરીકે નિમવામાં આવ્યાં. આગળ જતાં તે સમયના દિવાન વિઠ્ઠલદાસ મહેતાએ નાદુરસ્ત તબિયતના કારણે રાજીનામુ આપ્યું. ૧૯૦૩માં મહારાજાએ પ્રભાશંકરની જ દિવાનપદે વરણી કરી. ત્યારથી ૧૯૩૮ સુધી તે ભાવનગર રાજ્યના દિવાનપદ પર રહ્યા.

## સરનું બિરૂદ
આ દરમિયાન, ૧૯૧૨માં બ્રિટીશ રાજ્યના ખાસ આગ્રહથી તેમણે  મુંબઇ ગવર્નરની એક્ઝિક્યુટીવ કાઉન્સીલનું સભ્યપદ સ્વિકાર્યુ, ગોળમેજી પરિષદમાં જઈ આવ્યા, સાથે ગાંધીજીને પણ આમંત્ર્યા. સરકારે તેમને *સર* નો ખિતાબ આપીને તેમની સુંદર સેવાઓ માટે બહુમાન કર્યું.

## મહારાજ કૃષ્ણકુમારસિંહજી સાથે
૧૯૧૯માં ભાવસિંહજીનુ મૃત્યુ થયું તે પહેલાં મહારાજાએ મિત્ર પ્રભાશંકરને તેમના સગીર વારસદાર કૃષ્ણકુમારસિંહજીના ઉછેર અને તાલિમની જવાબદારી આપી ગયા હતાં. કૃષ્ણકુમારસિંહજીનો ૧૯૩૧માં રાજ્યાભિષેક થયો ત્યાં સુધી પોતાની ફરજ બજાવી. ૧૬ ફેબ્રુઆરી ૧૯૩૮માં હરિપુરા કોંગ્રેસ સંમેલનમાં જતાં ટ્રેનમાં તેમનું અવસાન થયું.

## અવતરણો
## આ પણ જુઓ
* ભાવનગર
* ગૌરીશંકર ઉદયશંકર ઓઝા
* શામળદાસ
* મહારાજા શ્રી કૃષ્ણકુમારસિંહજી ગોહીલ
## સંદર્ભ
* અસલ માહિતી: પિયુષ પારાશર્યના અને પટ્ટણી પરિવાર તરફથી, સંકલન: ડો. કનક રાવળ

## બાહ્ય કડીઓ
* દિવ્ય ભાસ્કર દૈનિકનો લેખ
* રીડગુજરાતી લેખ (લેખક મહેશ અનંતરાય પટ્ટણી)

શ્રેણી:વ્યક્તિત્વ
શ્રેણી:ગુજરાતી વ્યક્તિત્વ
શ્રેણી:ભાવનગર
શ્રેણી:૧૯૩૮માં મૃત્યુ
મેઘાલયના મુખ્યમંત્રીઓ

ભારતનાં ઉત્તર-પૂર્વમાં સ્થિત રાજ્ય છે.]]

અહીં ભારત દેશનાં ઉત્તર-પૂર્વમાં સ્થિત મેઘાલય રાજ્યનાં મુખ્યમંત્રીઓની યાદી અપાયેલી છે. આ રાજ્યની રચના ૨ એપ્રિલ, ૧૯૭૦નાં રોજ થયેલી.

## આ પણ જુઓ
* મેઘાલય
* ભારતનાં રાજ્યોના મુખ્ય મંત્રીઓ

## સંદર્ભો
## બાહ્ય કડીઓ
* મેઘાલય વિધાનસભા

શ્રેણી:મેઘાલય
મિઝોરમના મુખ્યમંત્રીઓ

અહીં ભારત દેશનાં ઉત્તર-પૂર્વીય રાજ્ય મિઝોરમનાં મુખ્યમંત્રીઓની યાદી અપાયેલી છે.

## નોંધ
## આ પણ જુઓ
* મિઝોરમ
* ભારતનાં રાજ્યોના મુખ્ય મંત્રીઓ

## બાહ્ય કડીઓ
* ૧૯૪૭થી ભારતીય રાજ્યો

શ્રેણી:મિઝોરમ
નાગાલેંડના મુખ્યમંત્રીઓ

અહીં ભારત દેશનાં ઉત્તર-પૂર્વીય રાજ્ય નાગાલેંડનાં મુખ્યમંત્રીઓની યાદી અપાયેલી છે. આ રાજ્યની રચના ૧ ડિસેમ્બર ૧૯૬૩માં થયેલી. અગાઉની એક્ઝિક્યુટિવ કાઉન્સીલનાં ચેરમેન પી.શિલુ રાજ્યનાં પ્રથમ મુખ્યમંત્રી બન્યા.

## આ પણ જુઓ
* ભારતનાં રાજ્યોના મુખ્ય મંત્રીઓ

## સંદર્ભો
## બાહ્ય કડીઓ
* ૧૯૪૭થી ભારતનું રાજ્ય

શ્રેણી:રાજકારણ
શ્રેણી:નાગાલેંડ
મણિપુરના મુખ્યમંત્રીઓ

નીચે ભારતનાં ઉત્તર-પૂર્વમાં સ્થિત મણિપુર રાજ્યના મુખ્યમંત્રીઓની યાદી આપેલી છે.

## આ પણ જુઓ
* ભારતનાં રાજ્યોના મુખ્ય મંત્રીઓ
યુનિવર્સિટ્યા કેટોલિકા ડેલ સાક્રો ક્યુઓર

thumb|right|કેથલિક યુનિવર્સિટી ઓફ સેક્રેડ હાર્ટ કોર્ટયાર્ડ.

**કેથોલિક યુનિવર્સિટી ઓફ સેક્રેડ હાર્ટ** એ મૂળ ઇટાલીની **યુનિવર્સિટ્યા કેટોલિકા ડેલ સાક્રો ક્યુઓરી (Università Cattolica del Sacro Cuore)** યુનિવર્સિટીનું અંગ્રેજી નામ છે. આ વિશ્વવિદ્યાલયની સ્થાપના ફાધર ઓગસ્ટિનો જેમેલીએ ૧૯૨૧માં કરી હતી. ઇટાલીના મિલાન શહેરમાં આવેલું આ વિશ્વવિદ્યાલય અત્યારે દુનિયાનું સૌથી મોટું કેથોલિક વિશ્વવિદ્યાલય છે, જેમાં ૪૨,૦૦૦ વિદ્યાર્થીઓ અભ્યાસ કરે છે.

## સંદર્ભ 
## બાહ્ય કડીઓ 
* સત્તાવાર વેબસાઇટ

શ્રેણી:વિદેશી યુનિવર્સિટીઓ
કલર્સ ગુજરાતી

**કલર્સ ગુજરાતી** જે પહેલા **ઇ ટીવી ગુજરાતી** તરીકે ઓળખાતી હતી, ભારતીય ટેલિવિઝન ચેનલ છે, જે ગુજરાતી ભાષામાં કાર્યક્રમો પ્રસારિત કરે છે. તેનું મુખ્ય મથક અમદાવાદ ખાતે આવેલું છે. તેની શરુઆત અને પ્રસારણ હૈદરાબાદના રામોજી રાવ દ્વારા કરાયું હતું અને હાલમાં તેની માલિકી JioStar જોડે છે. ૨૦ એપ્રિલ ૨૦૧૫થી આ ચેનલને કલર્સ ગુજરાતી તરીકે રજૂ કરવામાં આવી હતી.

કલર્સ ગુજરાતી ચેનલે ગુજરાતી કાર્યક્રમો અને ચલચિત્રો માટેના **ગુજરાતી એન્ટરટેઇન એવોર્ડ ફોર એક્સલન્સ** ની શરૂઆત કરી હતી.

## ધારાવાહિક 
## સંદર્ભ 
## બાહ્ય કડીઓ 
* અધિકૃત વેબસાઇટ 

શ્રેણી:ગુજરાતી ટીવી ચેનલો
TV9 ગુજરાત

ટીવી નાઇન (TV9) ગુજરાત એ ૨૪ કલાક ચાલતી ગુજરાતી સમાચારની ટીવી ચેનલ છે. આ ચેનલ ગુજરાતી ભાષાની સમાચારોની ચેનલમાં સૌથી વધુ પ્રખ્યાત ચેનલ રહી છે. તેનો "ફાઇવ સ્ટાર તડકા" રસોઇને લગતો કાર્યક્રમ બહુ જ સફળ રહ્યો છે.

## કાર્યક્રમો
*Good Morning ગુજરાત
*ગુજરાત LIVE
*5 સ્ટાર તડકા
*બોલિવુડ ગપશપ

## વેબસાઇટ
*http://www.tv9.net/Tv9-gujarat/home_guj.htm
નોવાક યોકોવિચ

**નોવાક ડીજોકોવિક**  (serbian: Новак Ђоковић, english:Novak Djokovic; જન્મ 22 May 1987) એ એક સ્થળ પ્રોફેશનલ ટેનિસ ખેલાડી છે.  વિક્રમી 13 એટીપી (ATP) વર્લ્ડ ટૂર માસ્ટર્સ 1000 ટુર્નામેન્ટ્સ.

## ગ્રાન્ડ સ્લેમ ફાઇનલ 
### સિંગલ્સ: ૯ (૫ ટાઇટલ, ૪ ઉપવિજેતા) 
## આ પણ જુઓ 
* એટીપી (ATP) વર્લ્ડ ટૂર વિક્રમો
* એટીપી (ATP)માં પહેલો ક્રમ મેળવનાર ખેલાડીઓની યાદી
* એટીપી (ATP) એવોર્ડ્સ

## સંદર્ભો 
## બાહ્ય લિંક્સ 
* રફેલ નડાલની સત્તાવાર સાઇટ
* 
* 
* 

શ્રેણી:1987 જન્મો
ધુવનગર (તા. ટંકારા)

**ધુવનગર (તા. ટંકારા)** ભારત દેશના પશ્ચિમ ભાગમાં આવેલા ગુજરાત રાજ્યના સૌરાષ્ટ્ર વિસ્તારમાં આવેલા મોરબી જિલ્લામાં આવેલા કુલ ૫ (પાંચ) તાલુકાઓ પૈકીના એક એવા ટંકારા તાલુકામાં આવેલું એક  ગામ છે. ધુવનગર ગામના લોકોનો મુખ્ય વ્યવસાય ખેતી, ખેતમજૂરી તેમ જ પશુપાલન છે. આ ગામમાં મુખ્યત્વે ઘઉં, જીરુ, મગફળી, તલ, બાજરી, ચણા, કપાસ, દિવેલી, રજકો તેમ જ અન્ય શાકભાજીના પાકની ખેતી કરવામાં આવે છે. આ ગામમાં પ્રાથમિક શાળા, પંચાયતઘર, આંગણવાડી તેમ જ દૂધની ડેરી જેવી સવલતો પ્રાપ્ય થયેલી છે.
 

 

શ્રેણી:ટંકારા તાલુકો
શ્રેણી:સૌરાષ્ટ્ર
ઘુમા

**ઘુમા** ભારત દેશના પશ્ચિમ ભાગમાં આવેલા ગુજરાત રાજ્યના અમદાવાદ જિલ્લા ના દસ્ક્રોઇ તાલુકામાં આવેલું ગામ છે. બોપલ નું આ પાડોશી ગામ છે. અમદાવાદની સીમા પર આવેલું હોવાથી, ઝડપથી વિકાસ પામવા લાગ્યું અને હાલમાં વસવાટ માટેની જગ્યાઓમાં ચર્ચિત છે.

નવા શહેરી સીમાંકન પછી ઘુમા ગામ અમદાવાદ શહેરી વિકાસ સત્તા મંડળ (ઔડા) ની હદ અને ત્યાર પછી મ્યુનિસિપલ કોર્પોરેશનમાં શામેલ કરવામાં આવેલું છે. બોપલ અને ઘુમા વચ્ચે સ્થળાક્રુતિના માધ્યમે તફાવત કરવો મુશ્કેલ છે.

## સંદર્ભ
લંઘાના મઠ

લંઘાના મઠ  ભારત દેશના પશ્ચિમ ભાગમાં આવેલા ગુજરાત રાજ્યના ઉત્તર પૂર્વ ભાગમાં આવેલા સાબરકાંઠા જિલ્લામાં આવેલા કુલ ૧૩ (તેર) તાલુકાઓ પૈકીના એક એવા તલોદ તાલુકામાં આવેલું એક ગામ છે.ગામમાં લંઘેસ્વર મહાદેવનું પ્રાચીન મંદિર આવેલું છે જેના નામ પરથી ગામનું નામ પડેલ છે. લંઘાના મઠમાં માત્ર ગોસ્વામી ની જ વસ્તી  છે.ગામના લોકોનો મુખ્ય વ્યવસાય ખેતી, ખેતમજૂરી તેમ જ પશુપાલન છે. આ ગામમાં મુખ્યત્વે ઘઉં, બાજરી, કપાસ, દિવેલી તેમ જ શાકભાજીના પાકની ખેતી કરવામાં આવે છે. આ ગામમાં પ્રાથમિક શાળા,  આંગણવાડી તેમ જ દૂધની ડેરી જેવી સવલતો પ્રાપ્ય થયેલી છે.

શ્રેણી:તલોદ તાલુકો
ગુજરાત વિધાનસભા

**ગુજરાત વિધાનસભા**એ ભારત દેશના ગુજરાત રાજ્યની એક સદનવાળી  ધારા સભા છે. તે રાજ્યના પાટનગર ગાંધીનગરમાં 'વિઠ્ઠલભાઈ પટેલ ભવન' ખાતે આવેલી છે. હાલમાં, ધારાસભાના ૧૮૨ ધારાસભ્યો ગુજરાત રાજ્યનાં ૧૮૨ મતદાન વિસ્તારમાંથી પ્રત્યક્ષ મતદાન દ્વારા સીધા ચૂંટાઇને આવે છે. જો કોઈ સભ્ય વહેલી નિવૃત્તિ ન લે અથવા વિધાનસભાનું વિસર્જન ન થાય, તો તેની મુદત ૫ વર્ષની હોય છે.
## મુખ્ય કાર્યો અને કાર્યપદ્ધતિ 
ગુજરાત વિધાનસભા એ રાજ્યમાં કાયદો ઘડનારી મુખ્ય સંસ્થા છે. ભારતના બંધારણ દ્વારા નક્કી કરવામાં આવેલી મર્યાદામાં રહી ને તે રાજ્યના હિત માટે કાર્ય કરે છે. તેના મુખ્ય કાર્યો તરીકે રાજ્યના અલગ-અલગ વિસ્તારોમાંથી ચૂંટાઈને આવેલા પ્રતિનિધિઓ (ધારાસભ્યો) પોતાના વિસ્તારના પ્રશ્નો અને મુશ્કેલીઓ અહીં રજૂ કરે છે, રાજ્યના મંત્રીમંડળનાં સભ્યો તેમના દરેક નિર્ણય માટે વિધાનસભાને જવાબદાર રહે છે, ધારાસભ્યો પ્રશ્નોત્તરી દ્વારા સરકારની કામગીરી પર નજર રાખે છે, રાજ્ય સરકાર દ્વારા રજૂ કરવામાં આવતા વાર્ષિક અંદાજપત્ર પર ચર્ચા કરવી અને તેને મંજૂરી આપવી, સરકારના તમામ ખર્ચ પર વિધાનસભાનું નિયંત્રણ હોય છે, અને રાજ્યના વિકાસ અને વ્યવસ્થા માટે નવા કાયદાઓ બનાવે છે અથવા જૂના કાયદાઓમાં જરૂરી સુધારા કરે છે.

## વિધાનસભા અધ્યક્ષ 
ડિસેમ્બર ૨૦૨૨ની ચૂંટણી પછી ગુજરાત વિધાનસભાના અધ્યક્ષ પદે શંકરભાઇ ચૌધરી અને ઉપાધ્યક્ષ પદે જેઠાભાઇ ભરવાડની નીમણુક થઇ હતી.

### ભૂતપુર્વ અધ્યક્ષો 
## મતવિસ્તારો અને તેના ધારાસભ્યો 
તેરમી ગુજરાત વિધાનસભાના મતવિસ્તારો અને તેના ધારાસભ્યોની યાદી નીચે મુજબ છે:

**અનામત બેઠકો**: SC = અનુસુચિત જાતિ, ST = અનુસુચિત જનજાતિ

 

## આ પણ જુઓ
* ગુજરાત વિધાનસભા ચૂંટણી, ૨૦૨૨

## સંદર્ભો
શ્રેણી:ગુજરાત સરકાર
C (પ્રોગ્રામિંગ ભાષા)

**C** એ સામાન્ય હેતુ તેમજ સીસ્ટમ પ્રોગ્રામિંગ માટે વપરતી પ્રોગ્રામિંગ ભાષા છે. જેની રચના ૧૯૬૯ થી ૧૯૭૩ વચ્ચે ડેનીસ રીચી દ્વારા AT&T Bell Lab માં થઇ આવી હતી. એ સમયે તેનો મુખ્ય ઉદેશ્ય Unix ઓપરેટીંગ સિસ્ટમ ને C મા ફરી થી લખવા નો હતો. આ ભાષાની ડિઝાઈનની સૂચનાઓનું મશીનની સૂચનાઓમાં સરળ રીતે રૂપાંતર થાય છે. ઘણી ભાષાઓ C માંથી  વિકસાવવામાં આવેલી છે જેમકે C++, C શાર્પ (C#), PHP, પાયથોન, જાવા, જાવાસ્ક્રિપ્ટ વગેરે.
શ્રેણી:પ્રોગ્રામિંગ ભાષા
શ્રેણી:કમ્પ્યુટર વિજ્ઞાન
C++(પ્રોગ્રામિંગ ભાષા)

"C++" (ઉચ્ચાર: સી પ્લસ પ્લસ)એ મલ્ટી પેરાડિગમ, સરળ, આધુનિક, સામાન્ય હેતુ માટે તથા ઓબ્જેક્ટ ઓરીએન્ટેડ પ્રોગ્રામિંગ ભાષા છે. આ મધ્યમ-સ્તર ની ભાષા છે, જેમા લો-લેવલ તથા હાઇ લેવલ બન્ને પ્રકારની ભાષાઓની  વિશિષ્ટતા છે. C++ બીયાર્નેહ્ સ્ટ્રાઉસ્ટ્ર્પ દ્વારા ૧૯૭૯માં બેલ પ્રયોગશાળામાં વિકસાવવામાં આવેલ હતી.આનુ મૂળ નામ 'C વિથ ક્લાસીસ' હતું, પછી ૧૯૮૩માં નામ બદલીને C++ રાખવામા આવ્યું. C++ એક વિખ્યાત પ્રોગ્રામિંગ ભાષા છે. જેનુ વિવિધ પ્રકારના 	હાર્ડવેર તથા ઑપરેટિંગ સિસ્ટમમાં અમલીકરણ કરી શકાય છે. અલગ અલગ કમ્પાઇલર જેવા કે વિઝ્યુલ , ઇન્ટેલ, ટર્બો, બોરલેન્ડનો ઉપયોગ C++ પ્રોગ્રામને કમ્પાઇલ અને રન કરવા માટે થાય છે.

શ્રેણી:પ્રોગ્રામિંગ ભાષા
શ્રેણી:કમ્પ્યુટર વિજ્ઞાન
જાવા (પ્રોગ્રામિંગ ભાષા)

"જાવા" એક કમ્પ્યૂટર પ્રોગ્રામિંગ ભાષા છે. જેની શોધ જેમ્સ ગોઝ્લિંગે ઇ.સ. ૧૯૯૫માં કરી. જાવા સન માઇક્રોસિસ્ટમ્સ દ્વારા વિકસાવવામાં આવેલ છે.આ ભાષાના મોટા ભાગની વાક્યરચના C અને C++ મુજબ અનુસરવામાં છે. જાવા એપ્લિકેશન્સનું "બાઇટ-કોડ"માં સંકલન થાય છે જે કોઇ પણ JVM પર ચલાવી શકાય છે. જાવા એક  મલ્ટી પેરાડિગમ, 	ક્લાસ આધારિત, સમવર્તી, ઓબ્જેકટ ઓરિએન્ટેડ પ્રોગ્રામિંગ ભાષા છે.જાવા પોર્ટેબલ-એટલે કે કોડ એક વાર લખીને કોઇ પણ પ્લેટફોર્મ પર જેમાં JVM સ્થાપિત હોય ચલાવી શકાય છે. 

જાવા c પછી દુનિયાની બીજા નંબરની સૌથી વધારે પ્રખ્યાત અને વધુમાં વધુ વપરાતી ભાષા છે.જાવા ત્રણ પ્લેટફોર્મ માં વિભાજીત છે ૧. J2ME (જે  મોબાઈલ માં એપલીકેશન બનાવવા માટે વપરાય છે ) ૨. J2SE (જે ડેસ્કટોપ એપ્લીકેશન બનાવવા માટે વપરાય છે) ૩. J2EE (જે  વેબસાઈટ બનાવવા માટે વપરાય છે) 
શ્રેણી:પ્રોગ્રામિંગ ભાષા
શ્રેણી:કમ્પ્યુટર વિજ્ઞાન
PHP (પ્રોગ્રામિંગ ભાષા)

PHP અથવા પીએચપી એ કોમ્પ્યુટરની સર્વર-સાઇડ સ્ક્રિપ્ટીંગ લેંગ્વેજ છે. જે ડાયનેમિક વેબ પેજીસ બનાવવા માટે વપરાય છે. પીએચપીની શોધ રેસમસ લર્ડોર્ફે ૧૯૯૫માં કરી હતી. પીએચપી એ PHP તથા GNU GPL પરવાના હેઠળનો મુફ્ત સોફ્ટવેર છે. પીએચપીનું પુરુ નામ શરૂઆતમાં પર્સનલ હોમ પેજ હતું, જે હવે હાયપરટેક્ષ્ટ પ્રીપ્રોસેસર છે. આ સ્ક્રિપ્ટીંગ લેંગ્વેજને HTML ની અંદર વણી શકાય છે.  તેમાં કમાન્ડ લાઇન ઇન્ટરફેસની સવલતો પણ ઉપલબ્ધ છે અને તેનો ઉપયોગ સ્ટેન્ડઅલોન ગ્રાફીકલ એપ્લિકેશનમાં થાય છે. અત્યારે PHP ૨ કરોડ વેબસાઇટ અને ૧૦ લાખ વેબ સર્વર પર સ્થાપિત છે. 

## સંદર્ભો
શ્રેણી:પ્રોગ્રામિંગ ભાષા
શ્રેણી:કમ્પ્યુટર વિજ્ઞાન